Oglasili se meteorolozi - Evo kakva nas zima očekuje - NOVI GLAS\n“To će doprinjeti oskudnoj snježnoj sezoni u planinama”, dodao je Rojs.\n“Mogli bismo da vidimo nekoliko kratkih hladnih talasa u decembru, ali prava se hladnoća neće dogoditi sve do kasnije u sezoni – rekao je Rojs.\nNajviše snijega i velike hladnoće očekuje se krajem decembra i početkom januara na područjima od Finske do Ukrajine. Očekuje se da će velike količine snijega na tom području biti sve do kraja februara. Hladni talasi koji će s tog područja stizati u Evropu mogli bi krajem zime da zahvate i područja Poljske, Slovačke i Rumunije”.\nNesvakidašnje ubistvo – Pregazio ženu na nagovor druga i njegovog oca!


Odahnuli u Barsi: Lengle lakše povređen\nDo vikenda će biti spreman\nMože da odahne Ronald Kuman, neće morati zbog povreda da mnogo tumba u odbrani.\nPovredio se Klemon Lengle na utakmici protiv Osasune, žalio se na bolove u zglobu, pa je hramljući i uz pomoć lekara, izašao sa terena pre kraja utakmice.\nNa pregledima je, ipak, ustanovljeno da problem nije ozbiljnije prirode. Francuski fudbaler ima samo malo istegnuće ligamenata oko zgloba i moraće da miruje dva-tri dana. Propustiće >> Pročitaj celu vest na sajtu MozzartSport.com << Lengle utakmicu Lige šampiona protiv Ferencvaroša u Mađarskoj u sredu, mada je taj meč rezultatski ionako nevažan za katalonski klub.\nMogao bi Lengle već za vikend da se nađe u sastavu protiv Kadiza, što bi značilo ekipi Barselone, koja je taman uzjahala dobar vetar i krenula da igra kako se od nje očekuje.\nTrener Kuman ionako već ima glavobolje zbog štoperskih pozicija, pošto su povređeni Đerar Pike, Samjuel Umtiti i Ronald Arauho, pa je protiv Osasune, kada je Lengle izašao, na mesto centralnog defanzivca morao Karlos Alenja.


Rukometna reprezentacija Islanda - Sportal\n19:05 - 24.01.2022\n15:35 - 17.01.2018\n11:27 - 17.01.2018\nMožda nije bilo lako za gledanje, možda nije bilo bravura kao što smo to navikli krajem prošlog veka, ali - naši rukometaši su prebrodili prvu fazu prvenstva Evrope. I, to je uspeh koji, van Srbije, nisu odavno ostvarili.\n01:50 - 17.01.2018\n00:31 - 17.01.2018\n22:17 - 16.01.2018\n22:11 - 16.01.2018\n21:35 - 16.01.2018\nŠTETA Nenadić: Mislio sam da je lopta ušla\nPetar Nenadić je promašio šut u poslednjoj sekundi. Da je pogodio Srbija bi slavila sa četiri gola razlike protiv Islanda, što bi bilo dovoljno za prolazak u drugi krug Evropskog prvenstva i put ekipe u Zagreb.\n18:46 - 16.01.2018\nRukometaši Srbije su pobedili Island sa 29:26 u poslednjem kolu grupe A na Evropskom prvenstvu, ali ta razlika nije bila dovoljna našim momcima da izbore plasman u drugu fazu. Ipak, nije sve još izgubljeno, jer će "orlovi" proći dalje ako Švedska ne izgu\n10:18 - 16.01.2018\nPetar Nenadić je sve iznenadio izjavom da će mu ovogodišnje Evropsko prvenstvo u Hrvatskoj možda biti poslednje u dresu reprezentacije Srbije. Kasnije je Petar Pan objasnio da još nije raščistio sam sa sobom šta želi, a šta ne, a potom je otkrio da ne či


Prezentacija "Otvorenog dana" na gradskom trgu - Ozon Media\nSremska Mitrovica – Kako bi se građani Sremske Mitrovice što bolje upoznali sa programom manifestacije „Otvoren dan“, kao i satnicama polazaka autobusa koji će ih prevoziti do kasarne, pripadnici Vojske Srbije, garnizona u Sremskoj Mitrovici danas su deo svog ljudstva pod punom ratnom opremom, uključujući i veliki vojni šator, izveli na gradski trg, gde će biti do 13:00 časova.\nU kasarni Boško Plakovljević Pinki će u subotu, 15.septembrа sа početkom u 10:00 čаsovа, četvrti put za redom biti održаna manifestacija „Otvoreni dаn“.\nPovodom “Otvorenog dana”, u Gradskoj Kući u Sremskoj Mitrovici u ponedeljak, 10. septembra, održana je konferencija za štampu na kojoj su pored predstavnika medija prisustvovali zamenik gradonačelnika Sremske Mitrovice Tomislav Janković, major Slobodan Stanković, potpotučnik i referent za odnose sa javnošću Dragana Badžurić.\nPrema rečima referenta za odnose sa javnošću garnizona u Sremskoj Mitrovici, svi zainteresovani posetioci će u okviru grupnog obilaska biti u prilici da vide prikaz operativnih sposobnosti 15. Tenkovskog bataljona, 16. Mehanizovanog bataljona i 13. Diviziona SVLP, naoružanje, tehniku kаo i prikаz životа i rаdа kasarne.\nZamenik gradonačelnika Tomislav Janković rekao je da je Grad Sremska Mitrovica sa velikim zadovoljstvom prihvatio da pomogne u organizaciji ove manifestacije, tako što je organizovao besplatan prevoz za sugrađane koji žele da prisustvuju ovoj manifestaciji.\nGradska autobuska linija saobraća će iz centra grada do kasarne, u dva termina, i to u 9:30 i 10:30 časova, a ako bude interesovanja uvešće se i treći polazak u 11:30 časova, dok će međugradska linija saobraćati na relaciji Kuzmin – Martinci – Laćarak – kasarna. Polazak autobusa iz Kuzmina zakazan je za 9:30 časova.\nJoš jedan reprezentativac iz našeg grada\nManje krivičnih dela


Jug pred ispadanjem\nLokalni sport - Utorak 18.03.2014 - 10:19\nVranje - Košarkaši Juga iz Vranja izgubili su, u 20. kolu Prve regionalne lige Istok, na svom parketu od ekipe Bora, sa 84:60.\nKošarkaši Juga izgubili od Bora\nVranjski košarkaši, fizički nespremni i neuigrani nisu mogli da se ozbiljnije suprostave Boranima koji su do pobede stigli sa pola snage.\nRutinska pobeda Borana sa 24 poena razlike pokazala je mnoge slabosti u ekipi Juga, koja će u poslednjih šest kola voditi grčevitu borbu sa Jablanicom iz Medveđe i Mladosti iz Zaječara za opstanak.\nKošarkaši Juga već devet kola neznaju za pobedu, ali to nikog u klubu ne interesuje. Niko nema osećaj za odgovornost, pre svega, trener Dejan Petrović i sportski direktor Goran Smiljković koji su odavno trebali da podnesu ostavke.\nDa u klubu vlada organizaciono rasulo govori podatak da zbog teške finansijske situacije, sa dugovanjima prema savezu, preti suspenzija i izbacivanje iz lige.\nPrema procenama stručnjaka, najozbiljniji kandidati za ispadnje su ekipe Mladosti i Juga.\nU narednom 21. kolu, Jug gostuje Sokobanji, sa minimalnim šansama na uspeh..\nRezultati 20 kola: Jug - Bor RTB 60:84 (8:14, 17:21, 17:21, 18:28), Radnik - Prokuplje 95:70 (22:19, 25:18, 20:18, Niš - Knaževac 76:70, Rtanj - OKK Junior 79:91, Zdravlje Leskovac - Kuršumlija 81:64, Mladost - Dimitrovgrad 85:88, Jablanica - Sokobanja 75:69.\nTabela: Knjaževac 36, Niš 36, Zdravlje Leskovac 36, Radnik 33, Prokuplje 31, Bor RTB 31, Sokobanja 30, Dimitrovgrad 30, Kuršumlija 29, OKK Junior 28, Rtanj 27, Jug 25, Mladost 24, Jablanica 24.


Zamenica gradonačelnika Korče: Bregović potvrdio dolazak na Festival\nShowbiz Autor:FoNet06. avg. 202121:51 > 21:556 komentara\nZamenica gradonačelnika albanskog grada Korče Benilja Terova izjavila je da je Goran Bregović potvrdio dolazak na Festival piva u tom gradu 22. avgusta i potvrdila da neće otkazati njegov nastup, bez obzira na zahteve sa Kosova da se to uradi.\nTerova je dodala je da su pevači sa Kosova otkazali učešće na Festivalu zbog pretnji nacionalističkih grupa, prenela je Ekonomija onlajn.\nPoziv Bregoviću da nastupi na Festival piva u Korči izazvao je reakcije na Kosovu.\n„Ne postoji politički pristup učešću pevača rođenog u Sarajevu i čast nam je da on nastupi, a koliko mi znamo, a u pravu smo, Bregović se nikada nije pozicionirao ni protiv Albanaca ni protiv Kosovara“, kazala je Terova, prenosi Kosovo onlajn.\nKomentarišući Bregovićevu pesmu „Kalašnjikov“, za koju protivnici njegovog nastupa tvrde da je srpskim paravojnim formacijama poslužila kao inspiracija za činjenje zločina na Kosovu, Terova je rekla da je ona nastala mnogo pre rata.\n”Ta pesma je verovatno bila korišćena, ali je Bregović napisao mnogo pre rata“, kazala je Terova.\nNaglasila je da se Festival organizuje 15 godina sa ciljem da promoviše poštovanje kulturne i etničke raznolikosti i da je međunarodno poznat i priznat.


Jeftini letovi iz Al-Mukalla - Avio karte Al-Mukalla - eSky.rs\nPretražite letove iz Al-Mukalla\nProverite najbolje prilike za letove iz Al-Mukalla\n✔ Postoje li posebne ponude za letove iz Al-Mukalla na eSky.rs?\n✔ Mogu li se pobrinuti za osiguranje prilikom rezervacije leta iz Al-Mukalla?\n✔ Ako rezervišem let iz Al-Mukalla, mogu li da rezervišem ujedno i smeštaj?\n✔ Koje avio-kompanije nude letove iz Al-Mukalla?\nBudite sigurni, da na eSky.rs ponuda letova iz Al-Mukalla uključuje ne samo niskotarifne avio-kompanije, već i one koje su specijalizovane za visoki standard.\nRed letenja:\tAl-Mukalla\nJeftini letovi do Jemena Jeftini letovi iz Jemena Jeftini letovi za Seijun Jeftini letovi iz Seijuna Jeftini letovi za Santiljo Jeftini letovi iz Santilja\nJeftini letovi do Meksika Jeftini letovi iz Meksika Jeftini letovi do Kuopio Airport Jeftini letovi od Kuopio Airport


Izvor: RTS, 30.Jun.2020, 09:36\nMinistarstvo zdravlja saopštilo je da je u Kliničkom centru Niš izvršen vanredni inspekcijski nadzor po prijavi ćerke doktora Miodraga Lazića. Komisija je mišljenja da u slučaju lečenja doktora Lazića nije bilo propusta, navodi Ministarstvo zdravlja.\nProvera je izvršena >> Pročitaj celu vest na sajtu RTS << i komisija je mišljenja da u slučaju lečenja doktora Lazića nije bilo propusta, navodi se u odgovoru Ministarstva zdravlja na pitanje RTS-a da li je izvršena kontrola.\nPojedini mediji objavili su da je ćerka doktora Lazića, Nina Vujošević, podnela prijavu zbog navodnih nepravilnosti i propusta u lečenju njenog oca u Kliničkom centru Niš.\nRadio Televizija Vojvodine: Ministarstvo: Nije bilo propusta u lečenju dr Lazića\nVečernje novosti: Ministarstvo: Nije bilo propusta u lečenju doktora Lazića\nOkRadio.rs: Ministarstvo: Nije bilo propusta u lečenju dr Lazića\nKomisija Ministarstva zdravlja ocenila je u vanrednom inspekcijskom nadzoru u Kliničkom centru Niš da nije bilo propusta u lečenju doktora Miodraga Lazića koji je preminuo od posledica infekcije korona virusom, saopštilo je danas to ministarstvo...Kako je preneo je RTS navode Ministarstvo zdravlja,...\nIzvor: JužneVesti.com, 30.Jun.2020\nNakon što je podneta prijava o nesavesnom lečenju doktora Miodraga Lazića, koji je preminuo pre dva i po meseca, u Ministarstvu zdravlja kažu da je inspekcija prekontrolisala Klinički centar Niš i utvrdila da nije bilo propusta...O detaljima prijave, kontrole i zaključcima novinari Južnih vesti...\nIzvor: JuznaSrbija.info, 30.Jun.2020\nMinistarstvo zdravlja saopštilo je da je u Kliničkom centru Niš izvršen vanredni inspekcijski nadzor po prijavi ćerke doktora Miodraga Lazića. Komisija je mišljenja da u slučaju lečenja doktora Lazića nije bilo propusta, navodi Ministarstvo zdravlja, nakon što je njegova ćerka podnela prijavu...


POKLON DECI PRIBOJA I OKOLINE I OPŠTINI PRIBOJ - KONCERT GRUPE CRVENA JABUKA | Igre mladih\nsub, 14. maj 2022.\nOve godine pored turnira u basketu 3x3, u igri “između dve vatre”, malom fudbalu, trke na 60 metara i Coca cola kupa održaće se i štafetna trka “Prijatelj od detinjstva” i ekološka radionica “Zero Waste – budi deo igre – čuvajmo našu planetu”. Za decu Priboja i okoline i opštinu Priboj, Dunav osiguranje Sportske igre mladih imaju i poseban poklon – od 21 sat na školskim terenima koncert će održati grupa Crvena jabuka. Najbolje plasirani u svim sportovima ostvariće plasman na Regionalno finale koje će se održati 14. juna u Novom Pazaru. Državno prvenstvo najbolje SIMOVCE očekuje u prvoj nedelji jula u Vrnjačkoj banji. Najbolje ekipe i pojedinci u avgustu putuju u Split na Međunarodnu završnicu gde će se družiti sa vršnjacima iz Bosne i Hercegovine i Hrvatske.


Niška televizija » Mladi muzičari otvaraju sezonu u Simfonijskom orkestru (VIDEO)\nObjavljeno 23.09.2014. 15:09\nOtvaranje koncertne sezone u Simfonijskom orkestru, pripalo je mladim niškim muzičarima, Tadiji Minčiću i Mihajlu Jovanoviću. Koncert će biti održan 25.septembra, a orkestrom će dirigovati Milena Injac.\nNiška publika će moći da čuje dvojicu mladih muzičara, fagotistu – Tadiju Minčića i Mihajla Jovanovića – violinistu. Program koji će izvesti pratiće niški Simfonijski orkestar, kojim će dirigovati Milena Injac.\nOvim koncertom će Simfonijski orkestar otvoriti koncertnu sezonu. Koncert će biti održan 25. septembra, sa početkom od 20h.


Grenel pred sastanak u Vašingtonu: Ostavimo politiku po strani - Sputnjik Srbija\nGrenel pred sastanak u Vašingtonu: Ostavimo politiku po strani\n15:02 03.09.2020 (osveženo 16:20 03.09.2020) Preuzmite kraći link\n„Ostavimo politiku po strani! Danas sam fokusiran na mlade ljude koji žele karijeru, dobre poslove i vezu sa zapadom“, poruka je Ričarda Grenela, specijalnog izaslanika predsednika SAD za pregovore Beograda i Prištine, uoči sastanka srpske i kosovske delegacije u Vašingtonu.\n„Narod Kosova i Srbije zaslužuje ekonomsku normalizaciju i šansu za stvaranje dinamične ekonomije“, napisao je Grenel na Tviteru.\nOn je dodao da je čuo zahteve mladih ljudi i uverava ih da će se „boriti za njih“.\nIako prištinska delegacija najavljuje pregovore o međusobnom priznanju, a srpska delegacija zazire da bi nepredviđena politička pitanja mogla da budu otvorena u Vašingtonu danas, Grenel poručuje da politiku danas treba ostaviti po strani.\nPredsednik Srbije Aleksandar Vučić, a potom, i direktor Kancelarije za KiM Marko Đurić rekli su da su na agendi ekonomska pitanja, ali i da je srpska delegacija odbila jednu od tačaka agende, ne preciziravši koju. S druge strane, srpski šef diplomatije Ivica Dačić rekao je da se u Vašingtonu danas mogu samo otvoriti politička pitanja koja bi mogla biti razmatrana kasnije.\nDačić o sastanku u Vašingtonu: Nikome ne savetujem da krene putem ultimatuma\nGrenel o učešću Trampa na sastanku Beograda i Prištine: Još se ne zna\nVašington, Kosovo i Metohija, Ričard Grenel


CRVENI KRIŽ DONIRAO HRANU ZA UPOSLENE I PACIJENTE U IZOLACIJI U KB ZENICI | Hayat.ba\nCRVENI KRIŽ DONIRAO HRANU ZA UPOSLENE I PACIJENTE U IZOLACIJI U KB ZENICI\nCrveni križ Zeničko-dobojskog kantona donirao je Kantonalnoj bolnici Zenica (KBZ) određenu količinu sokova, flaširane vode, konzervi ribe, pašteta i narezaka za potrebe uposlenika te ustanove, koji se nalaze u izolaciji nakon infekcije u KBZ, kao i za pacijente smještene u izolatoriju Infektivnog odjela u zgradi Stacionara.\nVrijednost donacije je 2.000 KM.\nDonacija je osigurana u saradnji s Kantonalnim štabom civilne zaštite, Crvenim križom Federacije BiH te općinskim organizacijama Crvenog križa u tom kantonu. Željeli smo na taj način pomoći Kantonalnoj bolnici Zenica, koja je izložena velikim troškovima zbog pandemije koronavirusa – rekao je sekretar Crvenog križa ZDK Ermin Ćato, saopćila je Press služba ZDK.\nCrveni križ ZDK je, posredstvom Crvenog križa FBiH, osigurao ranije dva šatora za trijažne punktove, koji su postavljeni u krugu Kantonalne bolnice Zenica.


Sprečen šverc kozmetičkih proizvoda vrednih 3 miliona dinara | Direkt.rs\nPočetna Hronika Sprečen šverc kozmetičkih proizvoda vrednih 3 miliona dinara\nSprečen šverc kozmetičkih proizvoda vrednih 3 miliona dinara\nNa graničnom prelazu Horgoš carinici su danas u saradnji sa policijom sprečili pokušaj krijumčarenja luksuznih kozmetičkih proizvoda – hijaluronskih filera, čija se vrednost procenjuje na više od tri miliona dinara.\nReč je o 510 kozmetičkih proizvoda marke ””Princeš”” i to: 320 komada ””Princeš Filler 1ml””, 180 komada ””Princeš Volume 1ml”” i 10 komada ””Princeš Rić 1ml””, koji se u kozmetologiji koriste za podmlađivanje kože i korekciju bora, saopštila je Uprava carina.\nSlučaj je otkriven oko ponoći na ulazu u zemlju u kombiju marke “mercedes”, bečkih registarskih oznaka, koji je vukao prikolicu sa polovnim vozilom za uvoz.\nNa pitanje carinika da li imaju nešto da prijave, 42-godišnji vozač iz Kovina i četvoro njegovih saputnika su rekli da nemaju ništa sem ličnih stvari, dok je vozač prijavio polovni golf koji želi da uveze.\nDetaljnom kontrolom kombija utvrđeno je da se u prtljažniku nalaze tri kartonske kutije za koje je vozač rekao da se radi o pošiljci koju je preuzeo na prevoz do Novog Sada, ali da nije upoznat sa njenim sadržajem.\nU kutijama je otkriven pregršt neprijavljenih kozmetičkih proizvoda – hijaluronskih filera koji se koriste za luksuzne kozmetičke tretmane, a čija je vrednost procenjena na 3.107.619 dinara.\nKako je vrednost robe veća od vrednosti trećine vozila kojom je krijumčarena i kombi je privremeno zadržan do okončanja prekršajnog postupka, čime je i vrednost prekršaja uvećana, pa iznosi nepunih 3,7 miliona dinara, navodi se u saopštenju Uprave carina.\nPodseća da su carinici gotovo identičan slučaj osujetili i 15. oktobra na graničnom prelazu Batrovci, kada je otkriven kombi pun neprijavljenih hijaluronskih filera i injekcija za neinvazivnu liposukciju.


Srbija je ključna zemlja za mirovni razvoj regiona i najspremnija je da postane prva sledeća članica Evropske unije, ocenio je u intervjuu za „Blic“ Elmar Brok, doskorašnji nemački evroparlamentarac i član CDU Angele Merkel, koga list predstavlja kao jednog od dobrih poznavalaca prilika na Balkanu.\nBrok je naglasio da članstvo u EU zavisi uvek od svake zemlje pojedinačno i od njenih zasluga i ukazao kako treba proći sva poglavlja, ocenivši da je to „detaljan i komplikovan proces“.\n„Naravno, najbitnija su pitanja demokratije i vladavine prava i druga koja su sadržana u poglavljima 23 i 24. Ne bih rekao da je Srbija usporila. Od početka procesa evrointegracija bilo je jasno da će Srbiji biti potrebne godine do kraja (procesa)“, naglasio je Brok.\nOn je ocenio da „to ne može brzo da se desi“ jer se radi o „komplikovanom procesu, ali ne samo Srbiji već i Evropskoj uniji“.\n„Međtim, vidimo da je Srbija zemlja koja je najbolje prirpemljena da postane sledeći član EU. Treba da joj pomažemo i ohrabrujemo je“, poručio je nemački evroparlamentarac, naglasivši kako je „uvek verovao da se mirovni razvoj ovog dela sveta ne može postići bez Srbije kao dela rešenja i kao članice EU“.\n„Srbija je ključna zemlja ovde“ rekao je Brok.\nOn je, komentarišući odnose između Beograda i Prištine, rekao kako se nada da će „obe strane imati razumevanja“ i da će „doći do sporazuma koji će obema zemljama život mnogo olakšati kada vide evropsku dimenziju i ostvare evropske aspiracije“.\n„Nadam se da će se to desiti uskoro i da će se u Prištini uskoro naći efikasna vlada, a to nije lako učiniti“, rekao je za „Blic“ doskorašnji nemački evroparlamentarc Elmar Brok.\nOznakeAngela Merkel CDU članstvo u EU Elmar Brok EU Evropska unija Naslovna-centar Naslovna-traka Nemačka pridruživanje Evropskoj uniji\n„Zapadnom Balkanu u maju vremenski okvir pregovora o članstvu u EU“


Ministar kulture i informisanja na Voždovim danima u Velikoj Plani - podunavlje.info\nVELIKA PLANA, 26. jul 2019 – Ministar kulture i informisanja Vladan Vukosavljević posetio je danas opštinu Velika Plana povodom održavanja sada već tradicionlane manifestacije „U slavu velikog Vožda“, koja u Plani traje tokom ove nedelje.\nVukosavljević je, u društvu predsednika opštine Velika Plana Igora Matakovića, prisustvovao parastosu na grobu Vožda Karađorđa u Radovanjskom lugu. Parastos je održan u okviru celodnevnih aktivnosti upriličenih povodom obeležavanja godišnjice smrti vođe Prvog srpskog ustanka.\nVukosavljević je pred punom Bibliotekom „Radoje Domanović“, koja veliku pažnju posvećuje promociji književnog stvaralaštva, u prisustvu vršioca dužnosti direktora biblioteke Mirjane Bojković, održao predavanje na temu „Negujmo srpski jezik“. Ministar kulture je skrenuo pažnju na pojavu koja je u jeziku odavno primetna, a koja dovodi do toga da se sve manje obraća pažnja na kulturu izražavanja, dodavši da je česta upotreba slenga i kolokvijalnih izraza, neknjiževnog govora i tuđica. Kultura govora posustaje u odnosu na standardni jezik, normiranu gramatiku i pravopis. Nailazimo na stilske greške i veliki broj stranih reči, istakao je ministar kulture.\nPrema njegovim rečima, osnovna ideja akcije „Negujmo srpski jezik“ jeste da se skrene pažnja na jezičke nedoumice i da se pomogne građanima, prvo Beograda, a zatim i drugih gradova, da te nedoumice reše. Vukosavljević je podsetio prisutne na to da je akcija u koju se sa elanom i radošću uključio veliki broj poznatih ličnosti, započeta 2015. godine i da je od te godine uspela da se proširi ne samo po celoj Srbiji, već je dobila i internacionalni karakter, okupljajući Srbe u dijaspori i bodreći ih da neguju pravilan govor. Cilj ove akcije, kako je naglasio, jeste očuvanje i razvijanje srpskog jezika kao dela srpskog kulturnog nasleđa i negovanje jezičke kulture. On je kao jedan od prioritetnih ciljeva akcije „Negujmo srpski jezik“ naveo i jačanje statusa ćiriličkog pisma, koje je, kako je upozorio, sve manje u upotrebi. Vukosavljević je podsetio da je zbog toga Ministarstvo kulture i informisanja podnelo Vladi Srbije inicijativu za usvajanje Predloga zakona o izmenama i dopunama Zakona o službenoj upotrebi jezika i pisama, čiji je cilj bolje regulisanje statusa ćirilice. Ministar kulture je, skrećući pažnju na izuzetan značaj jezika i ćiriličkog pisma, ocenio da narod definiše jezik, koji se prenosi nasleđem, dugo istorijsko trajanje i zajednička sećanja. Ćirilica je osobeno pismo srpskog naroda i srpske kulture, ona jeste osnovno identitetsko obeležje našeg naroda, poručio je Vukosavljević.\nObeležavanjem „Voždovih dana“ čuva se sećanje na dan ubistva Karađorđa u Radovanjskom lugu, a taj događaj je, kako mnogi smatraju, u velikoj meri odredio sudbinu Srbije, navodi se u saopštenju Ministarstva kulture i informisanja.\nInformacija i foto: Vlada Srbije\n01/07/2022, 3:10 pm


AGENCIJE I NOVINARI IZ MAĐARSKE PRVI PUT U POSETI ZLATIBORU – Turizam TV\nOvo je prvi put da predstavnici mađarske turističke privrede dolaze organizovano na Zlatibor i studijska tura rezultat je napora koje Turistička organizacija Zlatibor ulaže u promovisanje destinacije.\nPredstavnici TO Zlatibor prošle godine održali su prezentaciju i predstavili turističke potencijale planine u srpskoj ambasadi u Budimpešti,kada se mađarska javnost i zainteresovala da bolje upozna planinu.\nU saradnji sa agencijom „Alpha Travel“ iz Subotice,15 predstavnika medija i turoperatora iz Mađarske doputovalo je na Zlatibor da se što bolje upoznaju sa aktivnostima,lokalitetima,atrakcijama i potencijalima koje planina može da ponudi za mađarske turiste.Tokom trodnevnog boravka gosti iz Mađarske obišli su Stopića pećinu,selo Sirogojno,vodopad u Gostilju,Mokru Goru,a imali su priliku i da uživaju u ponudi Avantura i Dino parka.\nPored mogućnosti za aktivan odmor,zdravstveni turizam,boravak u prirodi,i adrenalinske sadržaje,gosti su se oblilaskom zlatiborskih hotela uverili da je standard ugostiteljskih usluga na visokom nivou i da je Zlatibor destinacija sa velikim potencijalima za poslovni turizam.\nPosebnu pažnju gostima je privukla raznovrsna gastronomska ponuda i tradicionalni domaći proizvodi,a ljubaznost lokalnog stanovništva i ugostiteljskih radnika učinili su da sa Zlatibora ponesu najlepše utiske.\nPrethodne objave:BEZVIZNI REŽIM SA KINOM I INTENZIVNE KAMPANJE NA DRUŠTVENIM MREŽAMA SVRSTALI SRBIJU NA VRH LISTE EVROPSKIH DESTINACIJA PO PORASTU BROJA STRANIH TURISTA\nSledeće objave:JOŠ JEDAN USPEŠAN NASTUP SRBIJE NA KINESKOM TRŽIŠTU


Region: U Crnoj Gori 257 novozaraženih među kojima 28 turista\nIzvor: Radio Televizija Vojvodine, 04.Avg.2021, 17:54\nOd novozaraženih, 229 su građani Crne Gore, a 28 turisti koji borave na teritoriji Crne Gore, prenela je RTCG.\nKako je saopšteno, u poslednja 24 sata obrađeno je 2.824 uzorka na novi koronavirus.\nPola miliona vakcina AstraZeneke stiže 9. avgusta >> Pročitaj celu vest na sajtu Radio Televizija Vojvodine << u BiH\nPola miliona vakcina protiv korona virusa kompanije AstraZeneka stiže 9. avgusta u Bosnu i Hercegovinu, saopštila je danas ministar spoljnih poslova te zemlje Bisera Turković.\n"Pozivam sve građane da se odazovu na masovnu imunizaciju, iskoriste mogućnost i da se vakcinišu. Na taj način će pomoći borbu protiv zajedničkog izazova koji i dalje preti", navela je Turković, preneo je portal Klix.ba.\nIstovremeno, u kratkom roku u BiH bi trebalo da dođe 500.000 vakcina Sinofarma iz direktne kupovine Vlade FBiH, zatim donacija 400.000 Fajzera, kao i 500.000 AstraZeneke.


SEEbiz.eu / NBS: Referentna kamatna stopa ostaje 3%\nNarodna banka Srbije referentna kamatna stopa\nNBS: Referentna kamatna stopa ostaje 3%\nDatum objave: 12.07.2018. - 18:26:09\nBEOGRAD - Izvršni odbor Narodne banke Srbije odlučio je na današnjoj sednici da zadrži referentnu kamatnu stopu na nivou od 3 odsto.\nDonoseći takvu odluku, Izvršni odbor je pre svega imao u vidu očekivano kretanje inflacije i njenih faktora u narednom periodu, kao i efekte dosadašnjeg ublažavanja monetarne politike, saopšteno je iz NBS.\nNakon ovogodišnjeg minimuma u aprilu, inflacija se, u skladu s očekivanjima, postepeno kreće ka cilju, i u junu je iznosila 2,3 procenta, napominje centralna banka.\n"Kretanje inflacije u granicama cilja trebalo bi da se nastavi do kraja perioda projekcije, tj. u naredne dve godine. Na takva očekivanja ukazuje i bazna inflacija, koja se u poslednja četiri meseca kreće na minimumu od oko 0,8 odsto međugodišnje. Takođe, inflaciona očekivanja finansijskog sektora i privrede i dalje su niska i usidrena oko cilja od 3,0 posto i za godinu dana unapred, i za dve godine", ukazuju iz NBS.\nIzvršni odbor je konstatovao da se privredni rast ubrzava, uz visok doprinos investicija, koje će u narednom periodu podržavati diversifikovan rast izvozno orijentisanih oblasti privrede.\nRast investicija podržan je povoljnim uslovima finansiranja i rastom kreditne aktivnosti, kao i prilivom stranih direktnih investicija, koje više nego u punoj meri pokrivaju deficit tekućeg računa platnog bilansa i doprinose njegovom smanjenju u srednjem roku.\nIzvršni odbor smatra da je opreznost u vođenju monetarne politike i dalje potrebna, pre svega zbog neizvesnosti na međunarodnom robnom i finansijskom tržištu. Kretanje svetske cene nafte i dalje je volatilno, iako se prema fjučersima očekuje stabilizacija do kraja 2018, a zatim i nešto niži nivo do kraja 2019. godine. Zbog aktuelnog rasta cena nafte očekuje se i nešto viša inflacija u međunarodnom okruženju.\nTakođe, očekuje se nastavak normalizacije monetarnih politika vodećih centralnih banaka, Sistema federalnih rezervi SAD i Evropske centralne banke, što bi moglo negativno da se odrazi na tokove kapitala prema zemljama u usponu.\nPored toga, uz prisutne geopolitičke tenzije, neizvesnost postoji i po pitanju jačanja trgovinskih tenzija i mogućih efekata na rast svetske ekonomije i volatilnost na robnim i finansijskim tržištima.\nIpak, Izvršni odbor ističe da je otpornost srpske privrede na eventualne negativne uticaje iz međunarodnog okruženja povećana zahvaljujući povoljnim makroekonomskim pokazateljima i izgledima za naredni period.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 9. avgusta 2018.


Održana interna obuka o Zakonu o zaštiti tajnih podataka BiH\nU zgradi Parlamentarne skupštine Bosne i Hercegovine (PSBiH) 19. juna održana je interna obuka o primjeni Zakona o zaštiti tajnih podataka BiH, koja je organizirana u saradnji sa Misijom OSCE-a u BiH.\nNa obuci, čije je održavanje predviđeno članom 71. Zakona o zaštiti tajnih podataka BiH, učestvovala su 23 službenika PSBiH, na čije se obavljanje svakodnevnih aktivnosti i zadataka odnose odredbe Zakona o zaštiti tajnih podataka.\nSekretarka Komisije za nadzor nad radom Obavještajno - sigurnosne agencije (OSA) Bosne i Hercegovine Muamera Numić na početku obuke prezentirala je opće odredbe Zakona o zaštiti tajnih podataka (Zakon). Tokom prezentacije navela je definiciju tajnog podatka, objasnila princip određivanja stepena tajnosti, načine čuvanja tajnosti podataka, te predstavila nadležnosti Zajedničke komisije, kao i krivične odredbe koje proizilaze iz Zakona.\nObjasnila je sistem sigurnosnih provjera, uz definiranje statusa osoba koje moraju proći kroz ovu obuku, kao i institucija koje vrše sigurnosno provjeravanje službenika. U okviru ovog dijela definirane su i vrste sigurnosnih provjera, te sigurnosne smetnje za dobijanje ove dozvole, a koje su tretirane članom 59. Zakona.\nTokom prezentacije, učesnici su upoznati sa četiri stepena tajnosti koja su definirana Zakonom, njihovim međunarodnim terminima, kao i sa usklađivanjem oznaka ovih stepena sa zakonskim rješenjima koja su ranije važila. Prezentirano je i to ko smije staviti koji stepen tajnosti, te prikazan način označavanja tajnosti podataka sa svim bitnim elementima koji tom prilikom trebaju biti navedeni.\nBilo je riječi i o objedinjavanju stepena tajnosti dva i više dokumenata, njihovom prestanku tajnosti, te o omotima i kovertama u kojima se ovi dokumenti ostavljaju, njihovom prijenosu, dostavi, umnožavanju i uništavanju. Učesnicima je prezentirana i knjiga evidencije tajnih podataka, kao i šema sigurnosnog područja, te organizacije i certifikacije centralnog registra i podregistra.\nNa kraju, učesnicima obuke prezentirana je fizička i informatička sigurnost zaštite tajnih podataka, uz navođenje njihovih prijetnji i rizika, elemenata za određivanje njihovih fizičkih i tehničkih mjera zaštite. Također, prikazani su načini kibernetičkog kriminala sa elementima informatičke sigurnosti, sigurnosti komunikacija, kriptosigurnosti, te akreditacije ICT sistema.(kraj)


Otkrivamo: koliko Apple zarađuje od svakog prodatog telefona - Muški magazin - trendovi, fitness, lifestyle, saveti, devojke... `\nApple je svoje nove telefone predstavio prošlog meseca tokom događaja koji svake godine organizuju, a moramo priznati da nas nisu razočarali. Sa novim iPhone modelima, Apple časovnicima i iOS 12, ovaj brend je ponovo ispunio očekivanja svojih fanova.\nIako je iPhone praktično obavezni detalj svakog hi-tech zaluđenika u svetu, njihovi proizvodi nikako nisu povoljni za kupovinu, a posebno ne kada su novi. Apple je ovog puta predstavio dva nova pametna telefona, iPhone XS i XS Max. Iako su oni predstavili svoj “budžetski” telefon, njegove cene svakako su malo previše visoke za prosečne potrošače.\nSa početnom cenom XS modela koja kreće od 999 dolara i 1.099 dolara za XS Max, Apple i dalje prodaje svoje uređaje kao alvu, ali, da li ipak dobijate sve za šta ste platili? Prema nekim novim istraživanjima, proizvodnja iPhone telefona ne košta ni polovinu cene koju potrošači za njih plaćaju. Kompanija bazirana u Ontariju, TechInsight, skoro je rastavila iPhone XS Max verziju od 256 GB sa cenom od 1.249 dolara, kako bi saznali da delovi koji se u njemu nalaze ne vrede ni pola njegove prodajne cene. Interesantno, zar ne?\nNakon što su izvadili delove i procenili njegovu vrednost, cena iPhone XS Max modela sa 256 GB dođe na nekih 443 dolara sa sve sastavljanjem, dok iPhone X verzija od 64 GB iz prošle godine košta oko 395.44 dolara. XS Max model sa 256 GB se može kupiti online i u prodavnici po ceni od 1.249 dolara, dok zapravo košta trećinu te cene. Ako se malo pozabavite matematikom, shvatićete da Apple zapravo zarađuje preko 800 dolara od prodaje svakog telefona.\nŠto se tiče iPhone XS Max modela od 1.099 dolara, TechInsight procenjuje da njegov displej vredi 80.50 dolara, u poređenju sa ekranom iPhone X modela koji košta 77.27 dolara. Malo povećanje u troškovima je primetno u odnosu na prošlu godinu, što nam govori da Apple podiže svoju proizvodnju na novi nivo, ali opet, oni zaista mnogo zarađuju od svakog prodatog modela.\nMoramo naglasiti da ove činjenice ne važe smo za Apple uređaje, jer svaki brend radi praktično istu stvar, s tim što se zbog njihovih nešto nižih cena i verovatno znatno manje publiciteta na to ne obraća previše pažnje. Kompanija Apple je u žiži javnosti već više decenija, pa se svaki njihov korak i potez budno prate.\nCene popravke Apple uređaja su takođe prava sitnica – zamena ekrana u ovlašćenim servisima često košta kao i novi uređaj, dok softver koji se usporava automatski sa predstavljanjem novih modela, svim korisnicima predstavlja pravi pakao. Kada se sve stavi na papir, jasno je da Apple vode biznismeni, a ne vizionari, kako je Stiv Džobs želeo da verujemo.\nVerujemo da ovom činjenicom nećete biti iznenađeni, posebno ako ste upućeni u podatke da je Apple multi-milijarderska korporacija. Do te pozicije, oni svakako nisu došli tako što su pravili pristupačnu robu po fer, fabričkim cenama. Sa tim na umu, sve dok ljudi vole njihove proizvode i kupuju ih bez obzira na cenu, oni će nastaviti sa tom istom praksom. Možemo reći da je ovo konzumerizam u svom najboljem ruhu.\nPROČITAJTE SLEDEĆI TEKST: Pametni prsten ugrožava tržište svih ostalih gedžeta


IZMENE ZAKONA: Ukoliko se odbije legalizacija odmah rušenje objekta - IndeksOnline.rs\nNaslovna Vesti srbija IZMENE ZAKONA: Ukoliko se odbije legalizacija odmah rušenje objekta\nBEOGRAD – Zamenik gradonačelnika Beograda Goran Vesić izjavio je da su predložene izmene i dopune Zakona o ozakonjenju veoma dobre, jer omogućavaju lakšu borbu protiv bespravne gradnje.\nGostujući u emisiji OKO na RTS, on je istakao da će nova zakonska rešenja omogućiti da se bespravni objekti ruše na osnovu konačnog, a ne pravosnažnog rešenja, kako je sada\nTo znači da kada se nekome odbije legalizacija u drugom stepenu, grad, republika ili opština, u zavisnosti od toga ko je nadležan, moći će odmah da sruši objekat, precizirao\nUbuduće će satelitski snimak biti obavezan i za objekte koji su izgrađeni pre 2015, jer se u praksi videlo da su postojale zloupotrebe i da su pojedini bespravni graditelji, očigledno u dogovoru sa inspektorima, prikazivali da su objekti koje prodaju građanima građeni pre 2015, iako nisu, kazao je Vesić.\nKada nadležni sekretarijat odbije nekoga za građevinsku dozvolu, daju se i primedbe šta treba da se ispravi, ali se događa da dobijemo isti projekat, kao da primedbe nismo dali. To znači da ti projektanti ne rade dobro svoj posao i sada ćemo pred sudom časti moći da pokrenemo postupak da im se oduzme licenca, naveo je Vesić.\nKako je objasno, brže ozakonjenje će biti moguće zato što će Grad preuzeti od opština sve inspekcije, kako bi kontrola bila na jednom mestu.\nOpštinama ćemo do kraja godine vratiti da rade ozakonjenje objekata do 200 kvadratnih metara, a takvih je trenutno oko 200.000 u Beogradu.\nPrethodni tekstLekari ignorišu korupciju\nSledeći tekstSavez za Srbiju u Novoj Varoši: Postajemo zemlja jeftine radne snage


Mikrokreditne organizacije u BiH odobrile odgodu plaćanja mikrokredita u iznosu od 136 miliona KM - Zenicablog\nMikrokreditne organizacije u BiH odobrile odgodu plaćanja mikrokredita u iznosu od 136 miliona KM – Mikrokreditne organizacije u Bosni i Hercegovini, članice Udruženja mikrokreditnih organizacija u BiH – AMFI zaključno sa 30.06.2020. godine odobrile su odgodu plaćanja za 29.232 klijenata u iznosu od 136 miliona KM, u cilju prevazilaženju negativnih efekata pandemije COVID 19.\n„Klijenti mikrokreditnog sektora u Bosni i Hercegovini su itekako pogođeni pandemijom koronavirusa i osjećaju posljedice i njen uticaj u privatnom i poslovnom segmentu. Podsjećamo da je naredbama krizinih štabova upravo malim obrtnicima bio zabranjen rad, uključujući i rad pijaca putem kojih mali poljoprivredni proizvođači plasiraju svoje proizvode. Mikrokreditne organizacije u BiH postupajući u skladu sa odlukama nadležnih agencija za bankarstvo RS i FBiH, kroz individualan pristup i dogovor sa svakim pojedinim klijentom, pružaju pomoć kako bi se osigurao kontinuitet poslovnih aktivnosti. Mikrokreditni sektor u BiH i na ovaj način želi ojačati socijalni aspekt svoga djelovanja, jer je poznato da su klijenti mikrokreditnih organizacija u BiH naječešće osobe koje ne ispunjavaju uvjete za konzervativne metode finansiranja“, kaže Elma Zukić, predsjednica Udruženja mikrokreditnih organizacija u BiH AMFI.\nTagovibanke bih grad iznos ljudi mikrokreditne organizacije novac odgoda placanje posudbe stanje\nZašto JP Autoceste FBiH riskiraju živote građana?\nPorezna uprava FBiH – Za 11 mjeseci naplaćeno 4,64 milijarde KM javnih prihoda\nOglas za posao: potrebna dva konobara


Da li će ID ujediniti demokratski svet protiv sebe? - 29.09.2015, Sputnik Srbija\nNakon razgovora Putina i Obame na marginama zasedanja Generalne skupštine UN, došlo je do približavanja stavova dveju sila. Da li je za to zaslužna Islamska... 29.09.2015, Sputnik Srbija\n19:13 29.09.2015 (Osveženo: 16:19 05.10.2015)\n© AFP 2021 / MANDEL NGANBarak Obama i Vladimir Putin\nNakon razgovora Putina i Obame na marginama zasedanja Generalne skupštine UN, došlo je do približavanja stavova dveju sila. Da li je za to zaslužna Islamska država?\nČinjenica da je politika Zapada prema Siriji pretrpela fijasko toliko je očigledna da joj više nije potrebno nikakvo obrazloženje. Dok desetine hiljada očajnih Sirijaca čeka pred kapijama Evrope, zapadni političari suočavaju se sa posledicama neuspeha u okončanju sukoba koji je do sada odneo 250.000 života i zbog koga je raseljeno 11 miliona ljudi.\n29 Septembar 2015, 14:40\nUsred tog haosa, na marginama zasedanja Generalne skupštine UN u Njujorku, susret predsednika Rusije i SAD, Baraka Obame i Vladimira Putina, dao je novu nadu da će demokratski svet izaći ujedinjen u borbi protiv Islamske države.\nDo susreta dvojice predsednika, zapadnoevropski i američki političari prema sirijskoj krizi odnosili su se, u najmanju ruku irealno, odbijajući svaku saradnju sa legitimnom sirijskom vladom. Poslednjih meseci i dana američka politika prema Siriji pretrpela je potpuni fijasko. Nakon prve serije programa „Opremi i obuči“, sirijski pobunjenici koji su prošli kroz njega kidnapovani su, ubijeni ili su pobegli pred Al Kaidinim borcima krajem jula, dok je pre nekoliko dana druga grupa poražena, izgubila je polovinu vozila i četvrtinu municije.\nSa druge strane, Moskva je pomogla legitimnu sirijsku vladu sa, kako navodi Američki nezavisni Brukings institut, najmanje 28 aviona i helikoptera i desetinama tenkova i raketnih i protivavionskih sistema.\nČudni su putevi Gospodnji, nikada ne znamo kuda vode, glasi poslovica. Umesto stvaranja svetske države, „kalifata“, zasnovane na izvitoperenoj verziji islama, Islamska država, paradoksalno, možda može postati ujedinjujući faktor koji će povezati Zapad i Rusiju ponovo, posle nekoliko godina trvenja i tenzija.\n29 Septembar 2015, 09:02\n„Na jednom nivou neprijateljstva sa zapadnim svetom, ID ga ujedinjuje sa Rusijom, ali ne može se reći da je to pravo savezništvo“, smatra analitičar Dragomir Anđelković.\n„ID i ekstremni islamizam u velikoj meri su proizvodi zapadne politike, tako što je Amerika intervenisala u mnogim arapskim zemljama i tamo napravila haos, iz čega je proizašao otpor toj vrsti neokolonijalne dominacije“, rekao je on.\nSa druge strane, zapadne države, pre svega Amerika i Britanija šurovale su sa islamističkim fundamentalistima, pa se može govoriti i o evroatlantskom islamu, odnosno o nekim islamističkim strukturama koje su Zapad i njihovi saveznici, pre svega Saudijska Arabija, sponzorisali kako bi za njih obavili određene geopolitičke zadatke, smatra Anđelković.\n„Mnoge od tih terorističkih organizacija isuviše su ojačale i kao bumerang vraćaju se samom Zapadu. U ovim okolnostima Zapad, odnosno Amerika, može da se privoli nekoj vrsti savezništva sa Rusijom kako bi se obuzdala islamistička opasnost“, kaže Anđelković.\nDugoročno, ne treba očekivati da će Zapad promeniti strategiju i taktiku. Moguće je očekivati da se privremeno savezništvo sa Rusijom ponovo pretvori u neprijateljstvo, zaključuje Anđelković.\nRuska procena da je Islamska država faktor opasnosti, ne samo po region Bliskog istoka već i po čitav svet je dobra, smatra profesor na Fakultetu političkih nauka u Beogradu, Dragan Simeunović. Da je potez Rusije pravi, vidi se i po pozitivnom odgovoru SAD, dodaje Simeunović.\n„Bez obzira na krupne nesuglasice oko sudbine Asada, koje će se ipak moći rešiti, mislim da je Rusija uradila pravi spoljnopolitički krupan potez, koji će omogućiti da se razgovara i o drugim stvarima. Ali to ne znači da će Rusija i SAD automatski pasti u zagrljaj jedni drugima“, kaže Simeunović.\nZa svet je dobro ako SAD i Rusija sarađuju, zaključuje Simeunović. Ostaje da se vidi da li će ta saradnja biti ograničena samo na region Bliskog istoka, ili će ona biti proširena i dalje.


srbijasport.net - Vesti - Prva liga Srbije - Radnički 1923 želi trijumf u Jagodini!\nNedelja, 18.11.2018 00:32\n08.09.2017 kgsport.info 1068\nSa velikom dozom optimizma i željom da se upiše i treća prvenstvena „recka“ fudbaleri Radničkog 1923 putuju u Jagodinu, gde ih sutra od 16 časova i 30 minuta očekuje duel 4. kola Prve lige Srbije sa istioimenim domaćinom. Kragujevčani su u usponu forme, puni samopouzdanja nakon dve vezane pobede, dok su gosti u evidentnoj rezultatskoj i kadrovskoj krizi, pa ne bi čudilo da sutra u Jagodini dođe „dvojka“.\nRadnički 1923 je nakon startnog poraza od Budućnosti iz Dobanovaca konsolidovao redove, popunio deficitarne pozicije u timu novim igračima i odmah vezao dve pobede, najpre na gostovanju Metalcu u Gornjem Milanovcu, a potom i protiv ČSK Čelareva na domaćem terenu. Sasvim zadovoljavajući start sezone za povratnika u Prvu ligu Srbije, koji sa puno optimizma može da iščekuje naredne prvenstvene okršaje.\nPred gostovanje u Jagodini atmosfera u klubu sa „Čika Dače“ je i više nego pozitivna. Igrači Radničkog, osokoljeni pobedama u prethodna dva kola, žele da nastave pobednički niz i u susretu sa popularnim „Ćuranima“. Motiv više je i negativna tradicija koju Kragujevčani imaju u susretima sa Jagodincima, budući da u poslednjih sedam međusobnih susreta nisu uspeli da upišu pobedu – tri utakmice završene su nerešenim rezultatom, dok su se čak četiri puta radovali fudbaleri Jagodine.\n– Idemo na jedno teško gostovanje, a tradicija međusobnih susreta sa Jagodinom nije na našoj strani. Međutim, spremni i raspoloženi očekujemo dobru utakmicu i da se prekine ta losa tradicija tako što ćemo osvojiti sva tri boda. Potrudićemo se da odigramo čvrsto kao i do sada, pokazujući tako da nismo slučajno osvojili šest bodova iz poslednjih utakmica. – poručio je iskusni štoper Milan Ilić u izjavi za zvanični sajt kluba.\nDA SE PREKINE NEGATIVNA TRADICIJA: Milan Ilić\nI zaista, ne postoji bolji trenutak da se ta negativna tradicija u duelima sa Jagodinom prekine. Naime, iza popularnih „Ćurana“ su tri uzastopna poraza na startu takmičenja, a dodatni problem je i činjenica da im je igrački kadar značajno oslabljen. Klub je ostao bez nekolicine standardnih prvotimaca i većeg broja rezervista, ali i bez mogućnosti da dovede adekvatne zamene zbog zabrane registrovanja novih igrača izrečene od strane Fudbalskog saveza Srbije.\nNa gostovanju u Novom Pazaru prošle nedelje trener Jagodine Vladan Petrović imao je na raspolaganju svega 15 igrača, što dovoljno govori o tome u kakvoj se krizi nalazi nekadašnji superligaš i osvajač Kupa Srbije.\nBez obzira na probleme u taboru rivala, trener Radničkog 1923 Slaviša Kovačević je prilično oprezan pred put u Jagodinu.\n– Ekipa Jagodine imala je tri teške utakmice: kući protiv ekipe TSC-a i Sinđelića i obe je izgubila sa 0:1, kao i strašno tešku utakmicu na strani sa Novim Pazarom, gde je poražena sa 1:2. Ovo govori da se, bez obzira što je Jagodina trenutno bez bodova, radi o izuzetno kvalitenoj i opasnoj ekipi, u šta sam ja ubeđen, a pokušavam da to moje ubeđenje prenesem i na igrače. Trebaće nam mnogo truda i zalaganja da bismo napravili dobar rezultat. Prenećemo čvrst karakter i želju za dokazivanjem iz prethodne tri utakmice i iskreno se nadam da ćemo, uz podršku naših navijača, napraviti dobru priču kao što je to bio slučaj i na tim mečevima. – istakao je trener kragujevačkog prvoligaša.\nČVRST KARAKTER I MAKSIMUM NA TERENU: Slaviša Kovačević\nU tim se nakon povrede vraćaju defanzivac Aleksandar Dragačević, koji nije bio u konkurenciji za utakmicu za ČSK-om, kao i mladi Nikola Cvijović. Kao što je poznato, klub je posle utakmice sa Metalcem napustio iskusni Darko Spalević, koji je rešio da završi igračku karijeru. Na listi povređenih igrača još odavno nalazi se Dušan Stanković, kao i Ilija Matejević i omladinac Uroš Aleksijević.\nPored susreta u Jagodini, sutra se u istom terminu igraju još dve utakmice 4. kola Prve lige Srbije: Sinđelić – Novi Pazar i TSC – Proleter.\nDanas se sastaju Bežanija i Radnički iz Pirota, a u nedelju su na programu mečevi Budućnost – Sloboda, Metalac – Inđija i ČSK Pivara – Teleoptik. Poslednja utakmica 4. kola igra se u ponedeljak, kada će Dinamo iz Vranja ugostiti Temnić 1924.\nPrva liga Srbije Muškarci Prva liga Srbije Radnički 1923 Jagodina Srbija Šumadijski okrug Kragujevac-Stari Grad Kragujevac


Premijer na polaganju kamena temeljca za novi pogon fabrike "Continental" | (Vesti - 10. 06. 2016) Subotica.com\nPremijer na polaganju kamena temeljca za novi pogon fabrike "Continental"\n10.06.2016. u 13:25h\nU Privrednoj zoni „Mali Bajmok“ danas je položen kamen temeljac za izgradnju nove fabrike kompanije „Kontinental“. Početak izgradnje simbolično su najavili premijer Srbije Aleksandar Vučić, nemački ambasador Aksel Ditman, Ištvan Pastor, predsednik Pokrajinske skupštine i Živko Topalović, direktor „Kontinentala“.\nKako je najavljeno, u novi proizvodni pogon biće uloženo 17 miliona evra, završetak radova planiran je do kraja godine, kada će biti zaposleno 500 radnika.\nPre polaganja kamena temeljca, premijer Aleksandar Vučić obišao je pogon ove kompanije koji radi od 2011. godine i u kome je zapoleno oko 700 radnika.\n- Najveći utisak, veći od svih brojeva koji govore o napretku „Kontinentala“ u Srbiji, Subotice i Vojvodine, na mene je ostavilo ono što sam video u razgovoru sa radnicima. Iako ne rade lak posao, iako po ceo dan stoje i ne mogu da sednu, rekli su mi da su zadovoljni, da mogu da urade još više i da postignu još bolje rezultate – istakao je premijer Aleksandar Vučić, posle obilaska fabrike. - Ovo je jedno od retkih mesta u kome nisam video da se ljudi žale i kukaju, što je, priznaćete, deo našeg mentaliteta. To je ono što menja Srbiju, ta energija radnika, energija ljudi koji žele da promene sebe i zemlju u kojoj žive, da bismo deci koja dolaze posle nas mogli da ostavimo drugačije okruženje.\nNe skrivajući zadovoljstvo zbog 500 novih radnih mesta, premijer je najavio da se neće zapošljavati samo proizvodni radnici, već i naši stručnjaci, ljudi koji se bave dizajnom . Takoše, pohvalio je zalaganje „Kontinentala“ u primeni dualnog obrazovanja, jer 14 đaka – radnika već prolazi dualni trening i oni će već sa 16 godina znati šta je posao.\n- Nažalost, tom našem pozivu za sada se odazivaju nemačke, austrijske i švajcarske kompanije, dok srpske još ne planiraju toliko budućnost – dodao je premijer.\nPo rečima Aksela Ditmana, ambasadora Nemačke, ova investicija je odraz poverenja u sredinu u kojoj se realizuje i pokazatelj da je Srbija značajna i atraktivna investiciona lokacija.\n- Vlada Srbije pokrenula je značajne ekonomske reforme, koje će nastaviti, a isto tako, važno je da nastavi i reforme u oblasti vladavine prava – istakao je Aksel Ditman. - Nalazimo se pred otvaranjem poglavlja 23 i 24 i nadamo se da će to dati dodatni zamah nastavku reformi u oblasti vladavine prava. Ukoliko one nastave,verujem da će još više nemačkih investitora doći u Srbiju.\nOd ukupne investicije, 13 miliona evra biće uloženo u izgradnju pogona a četiri miliona u opremu. Kada fabrika bude gotova, razgovaraće se o pomoći države u otvaranju novih radnih mesta.\n- Danas smo ponosni što u Subotici ulazimo u drugu fazu našeg projekta. Ovakvi projekti ne padaju sa neba, oni su rezultat istrajnog i vrednog rada sa puno učesnika u globalno jako napetoj tržišnoj utakmici automobilske industrije – naglasio je Živko Topalović, direktor „Kontinentala“. - Želim da se zahvalim menadžmentu, kolegama, Vladi Srbije i premijeru Vučiću koji je od provog trenutka podržavao ova projekat, lokalnoj samoupravi sa kojom smo imali sjajnu saradnju. Uspešna prva faza je ulaznica za drugu fazu, pre nama je dugačak je put, ali sa ovim timom i timskim radom, ja se tog puta ne bojim.\n„Kontinental“ je nаjveći svetski dobavljač u automobilskoj industriji i prisutan je u 55 zemalja na 430 lokacija.\nSve fotografije možete videti u povezanom albumu.\nKompanija "Contitech" u drugoj fazi investicije\nOtvoren novi pogon "Kontinentala"\nslobodna zona subotica investicije u Suboticu Grad Subotica Investiranje u Suboticu ištvan pastor slobodna zona mali bajmok fabrika kontinental fabrika continental contitech subotica Aleksandar Vučić kontitek fluid subotica bogdan laban živko topalović


Priština neće srpske policajce - Sputnjik Srbija\n03:53 21 Jun 2021\nPriština neće srpske policajce\n18:23 28.05.2015 (osveženo 16:19 05.10.2015) Preuzmite kraći link\nProces integracije policije je obavljen samo delimično. Kosovske institucije nisu poštovale Briselski sporazum. Više od 150 policajaca na severu Kosova nije integrisano, a na delu je i diskriminacije pripadnika MUP-a Srbije južno od Ibra.\nPredstavnik zaposlenih u policijskoj upravi Kosovske Mitrovice Rajko Šekularac rekao je da je od oko 1.000 pripadnika MUP Srbije, 287 integrisano u Kosovsku policiju.\nKljuč za ZSO u Americi?\n„Proces integracije policije je obavljen samo delimično. Kosovske institucije nisu poštovale Briselski sporazum“, rekao je Šekularac, navodeći da više od 150 policajaca na severu Kosova nije integrisano i da ima diskriminacije pripadnika MUP-a Srbije južno od Ibra.\nPo njegovoj oceni, integrisanje srpskih policajaca u Kosovsku policiju nije donelo veću bezbednost i poverenje.\n„Građani sa severa imaju negativan stav prema kosovskim institucijama. Oni su očekivali da će imati oslonac u policiji, ali je poverenje malo“, rekao je Šekularac.\nRumunija će priznati Kosovo?\nOn je rekao i da imaju problema sa penzijama odnosno, naknadama koju neraspoređeni policajci primaju.\n„Pre svega, imamo već četiri slučaja gde su naše kolege preminule a da njihove porodice ne mogu da ostvare pravo na porodičnu penziju, jer sistem Srbije ne prepoznaje način na koji smo 'penzionisani'. Drugi problem je taj da mi, iako po sporazumu sa Srbijom imamo pravo da radimo i zarađujemo i pored penzija, to pravo ne možemo da ostvarimo van Kosmeta, jer u protivnom gubimo pravo na penziju, to jest naknadu“, rekao je on.\nNa tribini „Integracija policije i civilne zaštite na severu Kosova: Napredak i preostali izazovi u primeni Briselskog sporazuma“, koju je organizovao Beogradski centar za bezbednosnu politiku u saradnji sa Kosovskim centrom za bezbednosne studije, bilo je reči i o pripadnicima Civilne zaštite.\nPopuštanje Prištini ili novi izbori u Srbiji?\nInače, Briselskim sporazumom vlada Srbije i Kosova predviđeno je da u kosovske institucije do septembra budu uključena 483 pripadnika Civilne zaštite, dok će 218 ostati bez zaposlenja i prihoda, rečeno je danas u Beogradu na skupu o bezbednosnim aspektima sprovođenja Briselskog sporazuma.\nPo istraživanju koje je sproveo Beogradski centar za bezbednosnu politiku tokom februara i marta, jedinice Civilne zaštite na Kosovu imaju 751 pripadnika.\n„Sporazum predviđa integraciju 483 pripadnika jedinice Civilne zaštite u različite kosovske institucije. Plus dodatnih 50 pozicija za koje će plate biti obezbeđene iz fondova za nepredviđene situacije tokom naredne tri godine“, rekla je istraživačica tog centra Isidora Stakić i dodala da status 218 pripadnika te službe nije rešen.\nOna je istakla da se to odnosi na sever Kosova, dok pripadnici Civilne zaštite južno od Ibra nisu uključeni u proces integracije koja bi, kako je istakla, trebalo da se završi do 1. septembra.\nintegracija, Civilna zaštita, penzije, Briselski sporazum, Policija, Srbija, Kosovo i Metohija


U Zrenjaninu medved ubio ženu | Autonomija\nU Zrenjaninu medved ubio ženu\nPolicija ubzo reagovala i ubila medveda iz etno-komleksa Tiganjica\nU etno-selu Tiganjica nadomak Zrenjanina medved je usmrtio jednu ženu.\nMedved je zaštitni znak etno-kompleksa Tiganjica i restorana „Trofej“, desetak kilometara od Zrenjanina. Etno-kompleks Tiganjica konstruisan je u starom banatskom stilu i u njemu su prikazane verne replike banatskih kuća i način života od pre jednog veka. Restoran „Trofej“, kod kojeg se dogodila nesreća, temelj je života Tiganjice, a zaštitni znak poslednjih deset godina bio je medved Miša, koji je tu odrastao. Policija je na mestu nesreće i čeka se dolazak istražnog sudije.


BalkanMagazin :: Korona nije zaustavila poslovanje NIS-a\npetak, 17. jul 2020 09:12\nNIS je među prvim kompanijama u Srbiji uveo Krizni štab za reagovanje u uslovima pandemije Covid 19 kako bi se osigurala bezbednost zaposlenih i potrošača sa jedne strane, ali i da bi održali energetsku stabilnosti u državi, rekao je za Kvartalni Bilten NNKS-WPC Jovica Bojinović, rukovodilac Sektora za HSE u Bloku Promet i glavni poverenik civilne zaštite u NIS-u.\nNajveći izazov u ovako brojnoj i po objektima razuđenoj kompaniji bilo je uspostaviti kvalitetnu komunikaciju sa zaposlenima i rukovodstvom u cilju pravovremenog donošenja odluka kako bi biznis procese prilagodili novonastalim okolnostima, a rad učinili bezbednim i istovremeno efikasnim, rekao je u intervjuu za Kvartalni Bilten NNKS-WPC Jovica Bojinović, rukovodilac Sektora za HSE u Bloku Promet i glavni poverenik civilne zaštite u NIS-u.\nPre svega, važno je istaći da je NIS velika kompanija sa više od 11.000 zaposlenih. Pored Srbije, poslujemo i u susednim državama: Bosni i Hercegovini, Bugarskoj i Rumuniji.\nPoslovanje u uslovima epidemije novog korona virusa svakako je značajan izazov za sve poslovne sisteme, posebno velike kompanije poput NIS-a. Zbog toga su pravovremeno reagovanje i dobra organizacija od ključne važnosti za suočavanje sa ovim izazovom.\nU tom smislu, NIS je svakako među prvima formirao krizni tim kako bismo osigurali bezbednost zaposlenih i potrošača sa jedne strane, kao i da bismo održali energetsku stabilnosti u Republici.\nTakođe, formirani su timovi u svim organizacionim delovima u NIS-u, kao i u našim firmama u regionu.\nSvi timovi su radili izuzetno efikasno, donosili i koordinirali preventivne mere, nabavljali neophodne količine zaštitne opreme, a posebno bih naglasio da smo sa našim stručnjacima iz Departmana za maziva Bloka „Promet“ usvojili proizvodnju našeg dezinfekcionog sredstva NISOTEC ANTISEPSOL koje smo koristili za potrebe kompanije.\nPored toga, pratili smo i dalje pratimo sve preporuke nadležnih državnih organa kada je reč o suzbijanju širenja infekcije.\nNa nivou kompanije formiran je krizni tim koji usvaja sve ključne mere, prati zdravlje zaposlenih i sarađuje sa nadležnim državnim organima. Takođe, definisani su uloga i zadaci civilne zaštite u kompaniji koja sarađuje sa republičkim štabom za vanredne situacije.\nNajveći izazov u ovako brojnoj i po objektima razuđenoj kompaniji bilo je uspostaviti kvalitetnu komunikaciju sa zaposlenima i rukovodstvom u cilju pravovremenog donošenja odluka kako bi biznis procese prilagodili novonastalim okolnostima, a rad učinili bezbednim i istovremeno efikasnim.\nTakođe, imali smo veoma dobru informisanost zaposlenih o tome kako se prenosi infekcija, kako se mogu čuvati, šta da čine u slučaju da sumnjaju da su zaraženi ili da su bili u kontaktu sa obolelim. Odmah po proglašenju vanrednog stanja zaposlenima u administraciji NIS-a omogućen je rad od kuće, a posebne mere uvedene su na naftnim bušotinama, u Rafineriji nafte Pančevo, benzinskim stanicama. Sva službena putovanja odložena su do daljnjeg, a sastanci su organizovani putem video veze.\nNa lokacijama NIS-a sprovođena je redovna dezinfekcija, gde god smo mogli postavili smo ograde od pleksiglasa kako bi se smanjio intenzitet kontakata. Uvedena je i obaveza za sve zaposlene o praćenju kontakata sa kolegama na dnevnom nivou. Sve to rezultiralo je time da smo očuvali zdravlje zaposlenih i da proizvodnja i prodaja na našim lokacijama ni u jednom trenutku nisu stale.\nČitava društva i zajednice širom sveta suočavaju se sa ovim velikim izazovom. Za velike kompanije, poput NIS-a, na prvom mestu, prioritet je zdravlje zaposlenih, ali i očuvanje stabilnosti snabdevanja građana, privrede i državnih institucija. Ova pandemija nam je ukazala i na nove rizike, ali i mogućnosti, kao što je rad od kuće, vođenje procesa na daljinu...\nSmatram da će ove okolnosti uticati na promenu HSE Strategije i politike u našoj kompaniji uvođenjem novih alata i mera, a sve u cilju povećanja bezbednosti zaposlenih i procesa u sličnim ili istim okolnostima, koje će nam predstavljati izazove u budućnosti.\nSmatram da je tokom epidemije jako bitno uspostaviti Plan preventivnih mera koje će se pravovremeno iskomunicirati prema zaposlenima sa jasnim instrukcijama i rizicima u slučaju nepoštovanja tih mera.\nTransparentnost vođenja procesa tokom epidemije takođe je bitan faktor jer pruža potrebne odgovore zaposlenima i lični status čini sigurnijim. Naravno, mnogo zavisi i od lične odgovornosti zaposlenih, jer kompanija treba da obezbedi uslove da se mere zaštite sprovedu, ali je primena mera na zaposlenima. Zato, želim da pohvalim kolege koje su pokazale odgovornost i hrabrost u ne baš lakim okolnostima u kojima smo se našli prethodnih meseci.\nOd samog početka proglašenja pandemije zaposleni NIS-a su pokazali maksimalnu odgovornost i posvećenost poštovanju svih propisanih mera kompanije i Vlade Republike Srbije kako bi sačuvali svoje zdravlje i zdravlje kolega i naših korisnika. Pandemija je definitivno uticala na promenu HSE kulture u kompaniji, koja je ovom prilikom podignuta za još jednu lestvicu u svim organizacionim delovima NIS-a.\nPosebna pažnja menadžmenta posvećena je poštovanju strogih mera, počevši od osnovnih – pravovremene komunikacije, nošenja zaštitne opreme (maske, rukavice), dezinfekcije radnih prostora i objekata i održavanju socijalne distance. Nivo HSE svesti kod zaposlenih je unapređen primenom mera ne samo za vreme boravka u prostorima kompanije, već i usvajanjem novog bezbednog načina ponašanja u svakodnevnom životu.


Ekonomist: Stabilokratija recept za nestabilnost | Autonomija\nEkonomist: Stabilokratija recept za nestabilnost\n"Građani su otuđeni od politike i glasaju za lične, opipljive koristi, ili iz straha"\nEvropska unija i Sjedinjenje Američke Države na Balkanu tolerišu autokratske vladare, od kojih, zauzvrat, dobijaju uveravanja da političke krize među njihovim državama neće prerasti u sukob, i te se vlade danas mogu nazvati stabilokratijama, piše britanski nedeljnik Ekonomist u novom broju.\nU tekstu pod naslovom „Zapad ponovo podržava autokrate da bi održao mir“ list navodi primer predsednika Srbije Aleksandra Vučića, koga opisuje kao lokalnog autokratu koga će zapadne države tolerisati sve dok im obećava mir, navodeći kao primer nedemokratskog vladanja ono što je u kampanji doživeo Vuk Jeremić.\n„Glavni Vučićev protivnik u predsedničkoj trci bio je Jeremić i kampanja protiv njega je bila prljava. Mediji naklonjeni Vučiću iznosili su neverovatne optužbe da je Jeremić musliman koga podržava Islamska država, da je umešan u ubistvo, dok je njegova supruga označena kao vođa narko kartela“, navodi Ekonomist.\nList dodaje da to što se dešavalo bivšem ministru spoljnih poslova i predsedniku Generalne skupštine Ujedinjenih nacija – nikoga nije iznenadilo.\nEkonomist se osvrnuo na svetkovinu održanu nekoliko nedelja nakon zvanične inauguracije, navodeći da je Vučić pokušao da na njoj zbroji što je više mogao stranih zvaničnika, da bi kroz ceremoniju javnosti pokazao svoju moć.\n„Kao naslednika na mestu premijera izabrao je Anu Brnabić, ženu koja je otvoreno gej, što je naišlo na pohvale međunarodne liberalne javnosti. Međutim, zemlju će u stvari voditi Vučić, a on nije liberalno orijentisan„, ocenjuje Ekonomist.\nNedeljnik citira Srđu Pavlovića, crnogorskog profesora, tvorca pojama „stabilokratija“ koji je, kako kaže, prisutan u skoro svim državama regiona, uz manje razlike.\n„Ono što lokalne vođe sprovode u svom antidemokratskim ponašanju ne nailazi na osudu sa Zapada. Dovoljno je samo da oni održavaju mir, pa da im se to toleriše“, rekao je Pavlović.\nOn kao jedan od primera navodi i Bosnu i Hercegovinu, koja je disfunkcionalna država i dve decenije od završetka rata. Prema Pavlovićevim rečima, Amerika i Evropa to prihvataju, tražeći samo od lidera BiH da kriza ne pređe u oružani sukob.\nSličan primer je i sa Crnom Gorom, navodi Ekonomist, ističući da Milo Đukanović vodi zemlju još od 1989. godine.\n„Vlada te zemlje je pohvaljena zbog odluke da uđe u NATO. Ali, kao i svuda u regionu, vlast se ni ovde ne menja putem biračkih kutija, već vlast kupuje glasove kroz poslove u državnoj upravi”, navodi se u tekstu britanskog nedeljnika.\nObjašnjava se i da je u ovim državama, posle izbora, glavno pitanje ne ko će voditi koje ministarstvo, već ko će dobiti na upravljanje neku državnu kompaniju ili javno preduzeće.\n„Građani su otuđeni od politike i glasaju za lične, opipljive koristi, ili iz straha“, list citira izveštaj Balkanske savetodavne grupe za evropsku politiku.\n„Dajući legitimitet ovakvom stanju, Zapad stvara odbojnost prema sebi. Na duže staze, stabilokratija preti da postane recept za nestabilnost“, zaključuje Ekonomist.


M. P. 18. aprila 2019. 03:15\nIako je sadržaj sefova u ovom trenutku nepoznat, stručnjaci spekulišu da bi u pitanju mogli biti završeci Kafkinih dela objavljenih nakon njegove smrti, prenosi AP.\nVrhovni sud Izraela je već doneo presudu da se izraelskoj porodici Hefe oduzimaju prava vlasništva nad Kafkinim rukopisima.\nMeđutim, advokat porodice Ješaja Edgar je umanjio značaj potencijalnog otkrića u sefovima, rekavši da se najverovatnije radi o kopijama radova koji su već prodati.\n„Radujemo se odluci suda u Švajcarskoj, koja je u skladu sa presudom koju je doneo sud u Izraelu“, izjavio je direktor Narodne biblioteke Izraela Dejvid Bluberg i dodao je da je biblioteka spremna da preuzme književno nasledstvo Maksa Broda kako bi bilo dostupno izraelskoj i svetskoj javnosti.\nSa druge strane, Nemačka književna arhiva je stala na stranu porodice Hefe sa ciljem da otkupi kolekciju, tvrdeći da književna dela napisana na nemačkom jeziku treba da se nalaze u Nemačkoj.\nKafka je neposredno pred smrt 1924. godine svoja dela ostavio dugogodišnjem prijatelju Maksu Brodu, sa instrukcijama da ih spali.\nBrod je ignorisao njegove želje i objavio je dela „Proces“, „Dvorac“ i „Amerika“, koja su posthumno proslavila do tad malo poznatog Kafku.\nAli Brod, koji je prokrijumčario dela bežeći od nacista 1938, nije objavio sva dela, već ih je 1968. godine ostavio u nasleđe svojoj sekretarici Ešter Hofe sa instrukcijama da ih preda akademskoj instituciji.\nUmesto toga, Ešter Hefe je sačuvala, ali i prodala neka dela, uključujući originalni primerak „Procesa“ Nemačkoj književnoj arhivi za skoro dva miliona dolara.\nKada je Ešter Hefe umrla 2008. godine, dela je ostavila svojim dvema ćerkama, koje su u međuvremenu umrle, a sada se njihova deca bore za pravo vlasništva.


U Evropu pod zabranama kretanja\nDragi moto drugari, ukoliko vam nije poznato, prije par dana je donijeta odluka o zabrani kretanja motocikala kroz uže centralno jezgro Glavnog grada Podgorice.\nNo Limit Bikers, kao najmnogoljudnije udruženje vlasnika i ljubitelja motocikala u Crnoj Gori, osuđuje postavljanje znakova zabrane saobraćaja za motocikle u užem centru Podgorice, bulevaru Stanka Dragojevića, kao i na glavnim Podgoričkim bulevarima - bulevaru Svetog Petra Cetinjskog i bulevaru Ivana Crnojevića.\nVjerujemo da je na ovaj način moto zajednica Podgorice, Crne Gore, a i šire, žigosana kao nepoželjan dio našeg društva, sto je nepojmljivo da se dešava u jednoj modernoj demokratskoj i pro-evropskoj državi!\nObjašnjenje koje je Sekretarijat za komunalne poslove i saobraćaj Glavnog grada dao javnosti da su ovi saobraćajni znakovi postavljeni zbog povećanog broja saobraćajnih nezgoda, kao i pritužbi velikog broja građana u užem gradskom jezgru, a na inicijativu Uprave policije je neprihvatljivo. No Limit Bikers u potpunosti podržava želju i inicijative Uprave policije za povećanje bezbjednosti svih učesnika u saobraćaju, ali kroz konstantno praćenje poštovanja odgovarajućih zakonskih normi i sankcionisanje prekršilaca istih, a ne kroz uskraćivanje slobode kretanja čitave kategorije motornih vozila.\nNVO No Limit Bikers je već pokrenuo inicijativu za uklanjanje ovih diskriminišućih znakova sa naših ulica i spreman je preduzeti sve zakonom predviđene mogućnosti dok ne istraje u ovoj namjeri. U tom smislu pozivamo sve motocikliste dobre volje koji osjećaju potrebu da se samoorganizuju i protestvuju zbog ove odluke, da to urade na dostojan i civilizovan način i da tako ne dozvole da se ova stigma i dalje širi!\nViše o razvoju događaja na sledeći LINK


M&I Systems, Co. kreirao Univerzitetski Informacioni Sistem – Personal magazin\nStudenti Poljoprivrednog fakulteta u Novom Sadu od prošle godine pošteđeni su komplikovanih procedura prilikom prijave ispita i akademskih radova, promene studijskog programa, podnošenja zahteva, overe semestra, ispisa sa fakulteta i…\nStudenti Poljoprivrednog fakulteta u Novom Sadu od prošle godine pošteđeni su komplikovanih procedura prilikom prijave ispita i akademskih radova, promene studijskog programa, podnošenja zahteva, overe semestra, ispisa sa fakulteta i ostalih procesa koje oduzimaju vreme i zahtevaju dolazak na fakultet.\nZastarelu papirologiju i stajanje u redu ispred šaltera zamenilo je brzo, jednostavno i efikasno komuniciranje putem jedinstvenog informacionog sistema, kome se, uz nekoliko klikova mišem, može pristupiti sa bilo kog računara na Internetu.\nNavedene olakšice uskoro bi trebalo da osete i studenti Ekonomskog fakulteta iz istog grada, najavila je novosadska kompanija M&I Systems, Co., koja je prva u našoj zemlji razvila i implementirala integralno IT rešenje za optimizaciju i unapređenje poslovanja visokoškolskih ustanova.\nJedna od vodećih domaćih kompanija za informatički inženjering kreirala je jedinstveni Univerzitetski Informacioni Sistem (UNIS), koji pruža poslovna rešenja za elektronsko vođenje svih visokoškolskih institucija i time unapređuje svakodnevni rad na fakultetima i višim školama.\n„UNIS je integralni informacioni sistem koji kroz 10 modula integriše sve značajne aktivnosti u vezi sa nastavom i ostalim poslovnim procesima edukativnih ustanova. Njegovom primenom beneficije su trostruke: studentima, nastavnicima i administraciji pruža se komfor, koji za rezultat ima veću produktivnost, manje zastoja i bolju organizaciju rada“, objasnio je Nenad Inđić, direktor prodaje kompanije M&I Systems, Co.\nPrema rečima Inđića, dobro implementirano softversko rešenje unapređuje svaki proces tokom studiranja- od regrutacije i upisa do trenutka diplomiranja.\nZahvaljujući UNIS-u, svaki student ima mogućnost kontinuiranog praćenja svog celokupnog rada, a sve relevantne informacije nalaze se i na veb sajtu visokoškolske ustanove, što studenti posebno hvale.\nKorisnici inovativnog informacionog sistema M&I Systems-a kazali su da su implementacijom UNIS-a dobili „sve u jednom“:\n„Studenti, naši najvažniji i najmasovniji korisnici, većinu servisa od studentske službe sada dobijaju putem Interneta. Među najkorisnijim ističu prijavu ispita, overu semestara, naručivanje i preuzimanje uverenja, potvrda i druge dokumentacije, kao i rasporeda predavanja i rezultata predisipitnih i ispitnih aktivnosti. UNIS-om je značajno optimizovan profesorski rad, a upravljanje ljudskim resursima je na najvišem nivou. Računovodstvo sada ima sve integralne obrade koje ranije nisu imali, podržane su javne nabavke i razvijen sistem izveštavanja tehnologijom poslovne inteligencije“, navedeno je u dopisu novosadskog Poljoprivrednog fakulteta.\nTakođe, UNIS kroz analitički sistem izveštavanja obezbeđuje fakultetima i ključne indikatore ocene studiranja poput broja ljudi koji su položili ispit, evidencije onih koji su položili u određenom roku i prosečne ocene, što su dragoceni podaci za sistem upravljanja kvalitetom.\n„Za velike sisteme kao što su institucije visokog obrazovanja, koje u okviru poslovanja imaju veliki kadar, materijalne resurse, dobavljače i klijente, efikasan informacioni sistem je nužan za kvalitetan rad. Kad se uzmu u obzir trendovi u procesu visokog obrazovanja, poput očekivanja studenata da imaju pristup informacijama i servisima na fakultetima, imperativ je obezbediti poslovno rešenje koje obezbeđuje funkcionalnost, produktivnost i profitabilnost”, zaključio je Inđić.\nM&I Systems, Co. kreirao Univerzitetski Informacioni Sistem was last modified: May 25th, 2012 by Redakcija\ninformacioni-sistemIT rešenjeM&I SystemsPoljoprivredni fakultetSoftver\nPovlačenje nekih Microsoft ispita


Lista kompanija koje žele Aerodrome biće objavljena 15. januara – Bankar.me\nJanuary 12, 2020 AVIO SAOBRAĆAJ, CRNA GORA, SVE VIJESTI Leave a comment\n200 miliona eura ulaganja\nMinistar saobraćaja je kazao da je koncesionim aktom predviđena obaveza ponuđača da avansno uplati najmanje 100 miliona eura i da tokom trajanja koncesije, odnosno u narednih 30 godina državi uplaćuje najmanje 10 odsto godišnjeg prihoda Aerodroma.\nOčekivani obim investicija je najmanje 80 miliona u prve tri godine i, kako je dodao Nurković, najmanje 200 miliona eura tokom ukupnog trajanja investicije.\nPodsjetimo, iz Socijaldemokrata Crne Gore, čiji kadar rukovodi Aerodromima Crne Gore, u više navrata je saopšteno da su koncesiona dokumenta za aerodrome u pojedinim djelovima nezakonita, da ne štite interes države, da je njima obuhvaćeno i nekoliko stotina hiljada kvadrata imovine u Tivtu koja nije vlasništvo države, te da nije napravljena procjena vrijednosti zemljišta koje se daje u najam, nego samo procjena resursa koje će preuzeti koncesionar.\nU vladajućem DPS-u, međutim, kazali su da je koncesioni akt prošao sve zakonske instance, a da je koncesija neophodna jer je stanje Aerodroma neodrživo.\nPremijer Duško Marković krajem prošle godine je, govoreći o koncesiji za Aerodrome Crne Gore, kazao da je infrastruktura na nedopustivo niskom nivou i da se to pitanje moralo hitno riješiti. Dodao je, ipak, da je zadovoljan upravljanjem u tim preduzećima.\nSljedeći Svjetska banka: CG ekonomija će ove godine rasti 3,1 odsto


Vlada Srbije usvojila uredbu o vanrednoj meri podrške proizvođačima brašna - 16.06.2022, Sputnik Srbija\nVlada Srbije usvojila uredbu o vanrednoj meri podrške proizvođačima brašna\nVlada Srbije donela je Uredbu o vanrednoj interventnoj meri podrške proizvođačima brašna i za te namene opredelila 160 miliona dinara. 16.06.2022, Sputnik Srbija\nPodrška se odnosi na proizvođače registrovane za obavljanje delatnosti mlinarstva na dan 15. novembra 2021. godine, a koji su isporučivali brašno u pakovanjima do pet kilograma (uključujući i pet kilograma) tipa „T-400 glatko“ i „T -500“.Na taj način biće održan dosadašnji obim proizvodnje brašna i sprečen potencijalni poremećaj na tržištu koji bi mogao da dovede do nestašice, saopšteno je iz vlade.Takođe, članovi vlade izmenili su Odluku o privremenom ograničenju izvoza osnovnih poljoprivredno prehrambenih proizvoda bitnih za stanovništvo, kojom se u cilju olakšanog izvoza te vrste proizvoda sada uvodi kvantitativno ograničenje izvoza na tromesečnom nivou, umesto na mesečnom, kako je do sada bilo predviđeno.Ova mera doneta je u cilju sprečavanja nestašice tih proizvoda, preneo je Tanjug.Podsticaj za zapošljavanje novonastanjenih u SrbijiVlada Srbije usvojila je i Uredbu o kriterijumima za dodelu podsticaja poslodavcima koji zapošljavaju novonastanjena lica u Srbiji.Uredba predstavlja važnu meru za prilagođavanje poslodavaca novim uslovima poslovanja na međunarodnom konkurentom tržištu u periodu značajne inflacije.Uredba će omogućiti podsticaje domaćim poslodavcima uz zadržavanje jednakog fiskalnog opterećenja, kako bi zarade koje isplaćuju stranim državljanima ili domaćim povratnicima, kao i licima obrazovanim u inostranstvu, bile konkurentne zaradama inostranih poslodavaca.Uredba će obezbediti razvoj Srbije kao relevantnog učesnika na međunarodnom tržištu, kroz podršku konkurentnosti domaćih poslodavaca, a istovremeno će uticati na poboljšanje demografske slike u Srbiji.\nsrbija, srbija – ekonomija, ekonomija, privreda i poljoprivreda\nVlada Srbije donela je Uredbu o vanrednoj interventnoj meri podrške proizvođačima brašna i za te namene opredelila 160 miliona dinara.\nPodrška se odnosi na proizvođače registrovane za obavljanje delatnosti mlinarstva na dan 15. novembra 2021. godine, a koji su isporučivali brašno u pakovanjima do pet kilograma (uključujući i pet kilograma) tipa „T-400 glatko“ i „T -500“.\nNa taj način biće održan dosadašnji obim proizvodnje brašna i sprečen potencijalni poremećaj na tržištu koji bi mogao da dovede do nestašice, saopšteno je iz vlade.\nOva mera doneta je u cilju sprečavanja nestašice tih proizvoda, preneo je Tanjug.\nPodsticaj za zapošljavanje novonastanjenih u Srbiji\nVlada Srbije usvojila je i Uredbu o kriterijumima za dodelu podsticaja poslodavcima koji zapošljavaju novonastanjena lica u Srbiji.\nUredba predstavlja važnu meru za prilagođavanje poslodavaca novim uslovima poslovanja na međunarodnom konkurentom tržištu u periodu značajne inflacije.\nUredba će omogućiti podsticaje domaćim poslodavcima uz zadržavanje jednakog fiskalnog opterećenja, kako bi zarade koje isplaćuju stranim državljanima ili domaćim povratnicima, kao i licima obrazovanim u inostranstvu, bile konkurentne zaradama inostranih poslodavaca.\nUredba će obezbediti razvoj Srbije kao relevantnog učesnika na međunarodnom tržištu, kroz podršku konkurentnosti domaćih poslodavaca, a istovremeno će uticati na poboljšanje demografske slike u Srbiji.


Zašto je Kosovo kao deo Srbije na strateškoj mapi Vatikana - 12.09.2019, Sputnik Srbija\nSusret srpskog predsednika Aleksandra Vučića i pape Franje u Vatikanu potvrda je da Sveta stolica ne menja stav u pogledu samoproglašene nezavisnosti Kosova i... 12.09.2019, Sputnik Srbija\nanalize i mišljenja, komentari i analitika, vučić, poseta\n© AP Photo / Andrew MedichiniSrpski predsednik Aleksandar Vučić sa papom Franjom prilikom posete Vatikanu.\n„To je politički izuzetno važno, imajući u vidu uticaj Vatikana u globalnim razmerama. Drugo, to je važno sada, kada je kosovsko pitanje dobilo na značaju i postalo deo nekih globalnih razmatranja i angažovanja Vašingtona na direktniji način“, kaže on.\nPotvrda vatikanskog stava svakako će doprineti daljem osnaživanju Srbije u narednom periodu kada se govori o rešavanju kosovskog pitanja.\n„Mislim da je pozicija Vatikana inspirisana, pre svega, geostrateškim i geopolitičkim ciljevima Rimokatoličke crkve u celini. Imajmo u vidu činjenicu da Vatikan nije zadovoljan položajem katolika na KiM, nije zadovoljan ekspanzijom ekstremnog islamskog faktora i da njemu geopolitički ne odgovara bilo kakva afirmacija islamizma na tim prostorima“, smatra Milivojević.\nVatikan takođe neće da dovodi u pitanje svoje odnose sa pravoslavnom crkvom i imajući u vidu papinu politiku otvaranja strateškog dijaloga sa pravoslavnom crkvom, suština ovakvog pristupa Svete stolice generalno je u zaštiti hrišćanstva, dodaje naš sagovornik.\nTrebalo bi očekivati da će, u skladu sa stavovima Vatikana, biti osnažena nastojanja Srbije da zaštiti svoje državne i interese Srpske pravoslavne crkve na KiM, uključujući i kulturno-istorijsko nasleđe.\n© AP Photo / MASSIMO SAMBUCETTIPapa Jovan Pavle Drugi moli se ispred slike Aljozija Stepinca u crkvi u Mariji Bistrici, u Hrvatskoj, 3. oktobra 1998. Pitanje kanonizacije Stepinca nije na dnevnom redu, dakle, ostaje onako kako je i ranije bilo – ako nema saglasnosti SPC i ako po tom pitanju nema saglasnosti na nekom širem nivou, onda do toga očigledno neće ni doći, kaže Milivojević.\nPapa Jovan Pavle Drugi moli se ispred slike Aljozija Stepinca u crkvi u Mariji Bistrici, u Hrvatskoj, 3. oktobra 1998. Pitanje kanonizacije Stepinca nije na dnevnom redu, dakle, ostaje onako kako je i ranije bilo – ako nema saglasnosti SPC i ako po tom pitanju nema saglasnosti na nekom širem nivou, onda do toga očigledno neće ni doći, kaže Milivojević.\nKada govori o eventualnoj pomoći Vatikana u srpsko-hrvatskom dijalogu, Milivojević napominje da Rimokatolička crkva ne menja stav prema pitanju kanonizacije Alojzija Stepinca, kontroverznog zagrebačkog nadbiskupa i kardinala iz vremena NDH.\n„Pitanje kanonizacije nije na dnevnom redu, dakle, ostaje onako kako je i ranije bilo — ako nema saglasnosti SPC i ako po tom pitanju nema saglasnosti na nekom širem nivou, onda do toga očigledno neće ni doći. Papa Franja ima u vidu da bi to dovelo u pitanje i odnose sa pravoslavnom crkvom uopšte, jer treba znati da iza stava SPC stoji Ruska pravoslavna crkva i da bi to sasvim sigurno uticalo na dalje odnose, a Vatikan nema razloge da zbog jednog slučaja, koji je inače i za njega sporan, rizikuje svoje strateške interese i nastojanja da sa pravoslavljem uspostavi dijalog u funkciji interesa hrišćanstva“, smatra Milivojević.\nU političkom smislu, poznato je da Vatikan ne podržava radikalno ponašanje dela hrvatskog rimokatoličkog sveštenstva i neće podržavati takvu vrstu pristupa srpsko-hrvatskim odnosima.\nPitanje papine posete Srbiji povezano je i sa odnosom Vatikana prema Rimokatoličkoj crkvi u Hrvatskoj, slučajem Stepinac i svim onim što opterećuje odnose između Srbije i Hrvatske, a pre svega sa uticajem i učešćem hrvatske katoličke crkve u Drugom svetskom ratu.\n„Kada je reč o državnom nivou, papina poseta nije sporna, ali u duhovnom smislu to i dalje ostaje pitanje o kojem treba da se izjasni SPC. Kada se otkloni ključna smetnja, a to je uloga Rimokatoličke crkve u Drugom svetskom ratu i odnos prema srpskom pitanju generalno, tada će se steći uslovi za realizaciju jedne takve posete“, naglašava Milivojević.\nPozdrav papi, koji je preko Vučića uputio srpski patrijarh Irinej, znak je da se stvari menjaju u pozitivnom pravcu i da se stvaraju uslovi da se stvari dovedu na nivo koji bi omogućio papinu posetu Srbiji, zaključuje sagovornik Sputnjika.


EPL JE U PROŠLOJ GODINI POTVRDIO POZICIJU NAJVREDNIJE ROBNE MARKE U SVETU\nEpl je u prošloj godini potvrdio poziciju najvrednije robne marke u svetu, predvodeći grupu tehnoloških kompanija koje dominiraju među 10 vodećih brendova.\nProizvođač ajfona i ajpeda povećao je vrednost svoga brenda u prošloj godini za 19 odsto, na 183 milijarde dolara ili 37% svoje tržišne kapitalizacije, prema godišnjem istraživanju agencije Milvard Braun o vodećim robnim markama i marketingu, objavljenom pod naslovom BrandZ.\nFejsbuk sa tržišnom vrednošću od 82 milijarde dolara nakon prošlonedeljne početne javne ponude deonica najbrže je napredovao među vodećih 100, budući da je njegov brend dobio na vrednosti 74 odsto, poskočivši na 33,2 milijarde dolara, što ga je svrstalo na 19. mesto.\nČak sedam od 10 najvrednijih brendova pripada tehnološkim kompanijama, osim Mekdonalds i Koka-Kole koji su zadržali četvrto odnosno šesto mesto na lestvici.\nMarlboro je napredovao za jedno mesto i sada je sedmi na lestvici najvrednijih, uprkos kampanjama protiv pušenja u većem delu sveta.\nBrendovi u sektoru poslovne tehnologije takođe su zauzeli istaknuta mesta među prvih deset, pa je IBM zamenio mesto s Guglom i sada se nalazi na drugom mestu dok je popularna pretraživač kliznula na treće mesto. Majkrosoft je zadržao peto mesto.\nDobar plasman tehnoloških brendova odražava njihovu centralnu i transformacijske ulogu u savremenom životu, konstatuje izvršni direktor Milvard Brauna Nik Kuper.\n"Kada su se pojavili automobili i kada se razvio vazdušni saobraćaj, stvorili su osećaj slobode. Sada je red na tehnološkom sektoru da napravi to isto", kazao je Kuper.\nVažnu ulogu igra i takozvana konzumerizacija informatičkih tehnologija, ističe on, pojašnjavajući da su proizvođači poslovnog softvera i hardvera prisiljeni prihvatati standarde na koje su potrošači naviknuti u privatnom životu.\n"Najsnažniji rast uopšteno beleže brendovi na područjima koja obeležava izraženo intuitivna prirodna upotreba, te na kojima iskustvo potrošača oblikuje iskustvo među preduzećima a ne obrnuto", tumači Kuper.\nUpozorava pritom da su pojedini tehnološki brendovi ranjivi na negativno javno mnjenje, posebno u osetljivim pitanjima kao što su zaštita privatnosti. Stoga su Fejsbuk i Gugl već osetili negativne posledice prikupljanja velikih količina privatnih podataka, tumači on.\nU Milvard Braunu kao polazište u izradi lestvice uzimaju finansijsku vrednost kompanije ili dela kompanije koji proizvodi brand, u kombinaciji sa sposobnošću marke da stvori lojalnost.


SAD šalju avione za evakuaciju iz Kine - Svet - Dnevni list Danas\nPočetna » Svet » SAD šalju avione za evakuaciju iz Kine\n0Piše: Beta 03. februara 2020. 13.39\n„Tačan vremenski okvir se još usklađuje sa kineskom vladom, ali očekujem da će se to dogoditi u narednim danima“, rekao je Pompeo na konferenciji za novinare u Taškentu, u Uzbekistanu.\nPrema njegovim rečima moguće je da će SAD vratiti iz Kine i građane nekih drugih zemalja, o čemu se sada razgovara, a pokušaće i da isporuče medicinsku pomoć regionu.\n„Blisko sarađujemo sa kineskom vladom kako bismo zajedno pokušali da rešimo ovaj globalni epidemiološki izazov i uskoro ćemo imati više detalja o tome kada će letovi krenuti, kao i kada i kako će se vratiti u SAD“, rekao je.\nU strahu od širenja virusa, SAD su usvojile i nove direktive vezane za putovanja.\nAmerikanci koji su proteklih 14 dana bili u pokrajini Hubei biće podvrgnuti obaveznom karantinu od 14 dana.\nUkoliko se tokom leta utvrdi da se među putnicima aviona nalazi neko ko je bio u Kini u prethodnih 14 dana let će biti preusmeren na neki od osam unapred određenih aerodroma na kojima će biti podvrgnut detaljnijem zdravstvenom pregledu.\nAmerikanci koji su posetili druge delove Kine proći će specijalne preglede po povratku, a u narednih 14 dana treba da budu u „samonametnutom karantinu“.\nEvakuacija, Korona virus, zarazaSAD


Pelegrini bi da pazari na "Old Trafordu" - Sportske.net\nPelegrini bi da pazari na "Old Trafordu"\nKako prenose engleski mediji, "Čekićari" su zainteresovani za fudbalera Mančester junajteda.\nGecea traži "pola" Evrope, ovo je cena!Lopetegi bi da pokvari planove Murinju!Raspored PL - "Vatreno krštenje" za Emerija, Jokan dočekuje Luku na startuRaspored PL - "Vatreno krštenje" za Emerija, Jokan dočekuje Luku na startuTek počelo, Lacio već napunio kasu!\nManuel Pelegrini je preuzeo klupu Vest Hema i već naveliko radi na sastavljanju ekipe za narednu sezonu.\nStigao je Rajan Frederiks iz Fulama kao slobodan igrač, "Čekićari" su blizu angažovanja i fudbalera Lacija, put "Olimpijskog stadiona" mogao bi da krene i bivši golman Arsenala, na pragu kluba je i defanzivac Tuluza Isa Diop, a najveća Pelegrinijeva želja je vezista Pari sen Žermena.\nTu ipak nije kraj spiska fudbalera za koje je Pelegrini zainteresovan, on želi dodatno da ojača i odbranu, pa bi tako u redovima svoje ekipe voleo da vidi štopera Mančester junajteda Krisa Smolinga.\nNije se najbolje pokazao 28-godišnji engleski reprezentativac minule sezone na "Old Trafordu", Murinjo traži pojačanje u zadnjoj liniji, pa bi bivši štoper Fulama mogao da promeni sredinu ovog leta.\nVest Hem je spreman da mu ponudi utočište, nije poznato koliko su spremni da ponude "Đavolima" za njegove usluge, kao ni koliko bi Junajted mogao da traži za engleskog reprezentativca.


U Podgorici obilježen Evropski dan saradnje | EUME\nNaslovnica Press info Press Pregovori o pristupanju U Podgorici obilježen Evropski dan saradnje\nAmbasador Pejović je izrazio zadovoljstvo što se po treći put obilježava Evropski dan saradnje i kazao da evropska teritorijalna saradnja ima za cilj snaženje ekonomske i socijalne kohezije Evropske unije, zbog čega su razvijeni instrumenti koji obezbjeđuju okvir i mogućnosti koje zbližavaju ljude preko granica. “Dostizanje standarda i ostvarenje postavljenih ciljeva mnogo lakše se postiže kroz saradnju država – udružavanjem znanja, iskustva i sredstava”, naglasio je ambasador Pejović.\nObraćajući se prisutnima, glavni pregovarač je istakao da se kroz programe saradnje realizuju brojni zajednički projekti u oblastima zaštite životne sredine, saobraćaja, obrazovanja, energetike, zapošljavanja, zdravstvene zaštite i mnogih drugih.\nPosebno je ukazao na značajne rezultate koji su u proteklom sedmogodišnjem periodu ostvareni u okviru pet programa bilateralne, dva programa transnacionalne kao i susjedske saradnje u kojima učestvuje Crna Gora. „U okviru programa bilateralne saradnje do sada je realizovano 100 projekata vrijednosti u Crnoj Gori od 14 miliona eura, u okviru jadranskog prekograničnog programa ugovoreno je 48 projekata u vrijednosti od 13 miliona eura, dok je u okviru pograma Jugoistočna Evropa i Mediteran realizovano 39 projekata vrijednosti preko četiri miliona eura“, podsjetio je ambasador Pejović.\nAmbasador Pejović je izrazio zadovoljstvo zbog ostvarenih rezultata i naglasio da je od posebnog značaja to što su se korisnici programa, predstavnici lokalnih samouprava, državnih institucija, javnih ustanova i nevladinih oraganizacija odazvali pozivu da prisustvuju sajmu projekata. U tom kontekstu, izrazio je uvjerenje da će dosadašnje iskustvo institucija i organizacija dodatno motivisati buduću uspješnu realizaciju projekata prekogranične saradnje, naročito kada se ima u vidu učešće Crne Gore u devet prekograničnih i transnacionalnih programa, tokom narednih sedam godina.\n„Ovo je lijepa prilika za nas koji smo ovdje danas da pokažemo šta smo postigli zajedno. Proces evropskih integracija Crne Gore već je značajno podstakao saradnju preko njenih granica“, kazao je šef Sektora saradnje u Delegaciji EU u Crnoj Gori Andre Lis. On je istakao da je prekogranična saradnja suština ideje evropskih integracija, te da je EU osnovana upravo na ovom principu. „Svih 30 korisnika ovdje pokazuje veliku posvećenost Crne Gore radu u ovom polju. To obuhvata projekat sa Srbijom o saradnji mladih, projekat o saradnji sa Albanijom u vezi sa ekološkim održavanjem rijeke Cijevne ili, na primjer, projekat koji je stvorio model saradnje za promociju turizma između Skadra i Ulcinja. Vlada Crne Gore je značajno pomogla da se ova podrška primijeni u praksi, a mi ćemo nastaviti da razvijamo našu uspješnu saradnju u ovom polju“, zaključio je Lis.


Crno-beli startuju u Ligi Evrope, AZ Alkmar u Humskoj\nIzvor: RTS, 19.Sep.2019, 09:07\nFudbaleri Partizana će večeras od 21 čas na stadionu u Humskoj odigrati prvu utakmicu grupne faze Lige Evrope protiv holandskog AZ Alkmara. Direktan prenos je na Prvom programu RTS-a, strim na RTS Planeti (samo za posetioce iz Srbije), Radio Beogradu 1, tok meča pratite na našem portalu.\nPartizan je u dobroj formi što je pokazala poslednja utakmica u domaćem prvenstvu i pobeda protiv Proletera.\nPovratak Lazara Markovića pojačaće konkurenciju u napadu, a jedino što brine trenera crno belih Miloševića je...\nDANuBeogradu.rs: KREĆE PARTIZAN: Efikasna pobeda protiv AZ-a, tradicija tako kaže!\nSportske.net: Crno-beli dan, danas igraju i košarkaši!\nKurir: PARTIZAN ISPUSTIO POBEDU U HUMSKOJ: Crno-beli remizirali sa AZ Alkmarom pred više od 20 000 mališana na premijeri u Lige Evrope! (KURIR TV)\nSportske.net: Savo želi dominaciju na sredini terena, Markec na klupi! (SASTAVI)\nPartizan „kupuje“ još jednog Natha\nSedmica velikih izazova. Početak grupne faze Lige Evrope i 161. večiti derbi mogli bi u značajnoj meri da odrede putanju Parnog valjka tokom jeseni, u slučaju dve pobede u tri dana prilično bi popravio raspoloženje među navijačima gladnih uspeha. Posle jednogodišnjeg odsustva, Partizan se vratio...\nTrebinjski Leostars na utakmici u Beogradu. Ekspedicija od 48 mladih igrača i četvorica članova Uprave FK Železničara iz Doboja krenuli su na prvu utakmicu predstavnika Srbije u ovogodišnje Ligi Evrope Fudbalski klub Partizan na utakmici sa Alkmarom, imaće podršku i 48 dečaka,...\nPARTIZAN VEČERAS (21) ČEKA AZ ALKMAR Crno-beli priželjkuju reprizu 2015. godine\nNekadašnji trener Partizana Zoran Milinković bi mogao u četvrtak da recituje onu čuvenu pesmu Jovana Jovanovića Zmaja “Gde ja stadoh, ti produži”. Bila bi to poruka za Savu Miloševića, sadašnjeg stratega crno-belih jer on će imati zadatak da ponovi Milinkovićev uspeh, da savlada AZ Alkmar...\nFudbaleri Partizana remizirali su sa AZ Alkmarom na domaćem terenu rezultatom 2:2 u prvom kolu Lige Evrope...Partizan nije uspeo da dođe do pobede uprkos tome što je imao igrača više i dosuđen penal u svoju korist...Crno-beli su imali podršku preko 20.000 mališana iz cele Srbije, koji su došli...


Ambasador EU Sem Fabrici u poseti Novom Pazaru i Sjenici - Radio Luna\nNajavljeni razgovori sa lokalnim rukovodstvima, uz obilaske preduzetnika i projekata koje finansira Evropska unija\nŠef Delegacije Evropske unije u Srbiji, ambasador Sem Fabrici boraviće 21. i 22. juna 2018. godine u poseti jugozapadnoj Srbiji gde će obići projekte koje u Novom Pazaru i Sjenici finansira Evropska unija.\nTi projekti, kako navode saradnici za komunikacije EU PRO-a, doprinose razvoju infrastrukture i unapređenju zdravstvenih usluga i podsticaju konkurentnosti lokalne privrede i otvaranju novih radnih mesta.\nŠef Delegacije EU Sem Fabrici će 21. juna u Novom Pazaru sa gradonačelnikom Nihatom Biševcem obići završene radove na novoj zgradi Hitne pomoći za čiju izgradnju je EU izdvojila 680.000 evra. Ambasador Fabrici će posetiti i mladog preduzetnika Mirzu Aličkovića koji je uz pomoć EU i Vlade Švajcarske dobio opremu i započeo svoj posao u oblasti informacionih tehnologija.\nTokom posete Novom Pazaru, ambasador Fabrici će se sastati sa gradonačelnikom Nihatom Biševcem, predsednikom Bošnjačkog nacionalnog veća, Sulejmanom Ugljaninom i sa muftijom Mevludom ef. Dudićem, predsednikom Mešihata Islamske zajednice u Srbiji i reis-l-ulemom Islamske zajednice Srbije, Seadom Nasufovićem.\nFabrici će otvoriti Festival evropskog filma u Novom Pazaru koji se održava u organizaciji Delegacije Evropske unije i EU info centra u saradnji sa Mrežom kulturnih centara zemalja Evropske unije.\nAmbasador i šef Delegacije Evropske unije u Republici Srbiji Sem Fabrici će u petak posetiti Sjenicu.\nSa predsednikom opštine Hazbom Mujovićem posetiće preduzeće koje proizvodi ratluk, Masry Plus, koje je uz podršku EU dobilo opremu za unapređenje proizvodnje, najavili su iz EU PRO- a, programa kojeg sa ukupno 25 miliona evra podržava Evropska unija kao doprinos ravnomernijem društveno-ekonomskom razvoju Srbije, odnosno povećanju konkurentnosti mikro i malih preduzeća, poboljšanju poslovnog okruženja i unapređenju socijalne kohezije u 99 lokalnih samouprava.\nFiesta na Zlatiboru\nitsadmin јун 20


Džuda: Nisu mogli bolju osobu da postave od Palmera, ali samo imenovanje neće biti dovoljno - Javni servis\nFotografija TV Most, preuzeta sa portala Kossev\nMetju Palmer sa iskustvom od 25 godina odlično poznaje region i sve ključne figure u njemu. Saosećajan je i realističan. Bolju osobu za izaslanika za prostor bivše Jugoslavije, pre svega za dijalog Beograda i Prištine, SAD nisu mogle da pronađu, smatra poznati publicista i novinar Tim Džuda (Tim Judah). Ipak, iako dobar potez kojim se pokazuje interes da se problem reši, samo imenovanje američkog izaslanika, nije nužno signal za izlazak iz ćorsokaka u koji je zapao dijalog. Ali bi mogao da bude ukoliko bi i EU povukla sličan potez – odredila svog izaslanika. U razgovoru za KoSSev, Džuda ipak skreće pažnju na to da ni SAD ni EU trenutno nemaju nivo uticaja kakav su ranije imali, te da bi do pre nekoliko godina bilo nezamislivo da albanski političari sa Kosova nešto odbiju SAD-u.\nDosadašnji zamenik pomoćnika državnog sekretara SAD-a, za Balkan i Egej, Metju Palmer (Matthew Palmer) imenovan je juče za specijalnog predstavnika za Zapadni Balkan. U praksi to znači da će preuzeti ulogu američkog posrednika u dijalogu Beograda i Prištine koji se već godinu dana nalazi u ćorsokaku.\nDa li bi iznenadno postavljenje američkog dugogodišnjeg karijernog diplomate, u trenutku kada Kosovo nema vladu a čeka vanredne parlamentarne izbore 6. oktobra, dok se Srbiji bliže redovni izbori 2020, i dok oba društva potresaju teške političke nestabilnosti, moglo da pokrene uzajamni dijalog koji je već godinu potpuno blokiran?\nDžuda smatra da je dobro to što su SAD imenovale osobu koja odlično poznaje region, i sve ključne figure u njemu.\n„Pored toga mislim da je Palmer i saosećajan i realističan“, kaže Džuda.\nIpak, samo imenovanje američkog izaslanika za dijalog između Beograda i Prištine, i to usred nestabilnih političkih prilika i u Prištini i u Beogradu, nije nužno signal za izlazak iz ćorsokaka u koji je zapao dijalog dva rukovodstva, upozorava.\nDžuda ocenjuje da trenutno ni SAD, kao ni EU, nemaju „nivo uticaja koji su ranije imali“.\n„U prethodnim godinama, na primer, bilo bi nezamislivo da albanski političari sa Kosova odbiju ono što SAD od njih zahtevaju. A postavljenje Palmera to neće promeniti“, ističe britanski novinar.\nSa druge strane, kaže Džuda, iako ovo postavljenje Palmeru daje veću težinu, ne zaboravite da je on zapravo ovaj posao već obavljao.\n„Međutim, ozvaničenje Palmerove misije bi mogao da bude i zaista znak da se izlazi iz ćorsokaka, ukoliko bismo videli sličan potez iz Evropske komisije, odnosno postavljenje i evropskog izaslanika za restart dijaloga“, navodi.\nDa li to onda znači, da je, ukoliko do toga ne bude došlo, Palmerova nova funkcija samo odluka kozmetičke prirode?\n„Ne mislim da je u pitanju kozmetika u smislu pretpostavki koje sam naveo, ali nisam siguran da to sada znači da će se on više fokusirati na prostor bivše Jugoslavije. Ipak, ponavljam da je to dobra stvar jer to znači da postoji interes da se problemi reše“, odgovorio je.\nPalmeru je za ovaj zadatak potrebna pomoć nove Evropske komisije, ali zapravo i posvećenost aktera.\n„Nisam siguran zašto bi građani Kosova trebalo da se slože o bilo čemu, bez uklanjanja viza, a taj problem leži u rukama država članica EU“ – objašnjava.\nUklanjanje viza bi sve odblokiralo\n„Mislim da bi se uklanjanjem viza sve odblokiralo, ali ta odluka nije na EU da je donese jer je ona dala zeleno svetlo, već na pojedinim državama članicama, poput Francuske i Holandije“.\n„Ukoliko bi se za građane Kosova vize i definitivno uklonile, onda bi oni (Kosovo) tada zapravo pristali na bilo šta što se od njih zatraži, osim podele, poput taksi, restarta dijaloga, itd.“ – rekao je Džuda.\nIako ne misli da Metju Palmer sam može i da ih reši, dodaje na kraju:\n„Ako su SAD tražile koga da postave na tu poziciju, nisu mogle da pronađu bolju osobu – nekog sa znanjem od 25 godina“.\nPovezan tekst: Haradinaj: „Kvinta došla do kraja, mogu da nas potope ali pritiskom više ne mogu da nas ubede“\nČlanak Džuda: Nisu mogli bolju osobu da postave od Palmera, ali samo imenovanje neće biti dovoljno se pojavljuje prvo na KoSSev.


Holandija opet kažnjava Apple zbog App Store-a | PC Press\n18. februar 2022. 17. februar 2022. Nenad Gajic\nApple-ovi novi predlozi za rešavanje problema koji ima u Holandiji nisu otišli dovoljno daleko da umire regulatora konkurencije u zemlji, koji je objavio da kažnjava kompaniju sa još 5 miliona evra (oko 5,6 miliona dolara).\nKazne će se nastaviti dok Apple ne ispoštuje naredbu\nOvo je četvrta nedeljna kazna koja je izrečena kompaniji, čime je ukupan iznos iznosi 20 miliona evra (oko 22,6 miliona dolara). Ove kazne će se nastaviti svake nedelje dok Uprava za potrošače i tržišta (ACM) smatra da Apple ne poštuje svoju naredbu .\nNaredba ACM-a, koja je objavljena krajem decembra, kaže da bi Apple trebalo da dozvoli programerima aplikacija za sastanke i programerima aplikacija za upoznavanje da koriste alternative Apple-ovom sistemu plaćanja u aplikaciji u zemlji.\nApple je sredinom januara prvi put objavio svoju nameru da ispoštuje naredbu i u potpunosti je detaljno izložio svoje planove ranije ovog meseca.\nAli ACM nije zadovoljan specifičnostima Apple-ovih predloga i kaže da su „revidirani uslovi koje je Apple nametnuo dobavljačima aplikacija za upoznavanje nerazumni i stvaraju nepotrebnu barijeru.\nPosebno mu se ne sviđa što Apple traži od programera da dostave zasebnu binarnu aplikaciju za holandsko tržište, za koju veruje da će stvoriti dodatne troškove za programere i primorati kupce da preuzmu novu, zasebnu aplikaciju kako bi pristupili alternativnom plaćanju sistema.\nRegulator kaže da je takođe nezadovoljan sa „nekoliko drugih elemenata“ Apple-ovih predloga i navodi da Apple mora da ih prilagodi kako bi izbegao dalje novčane kazne.\nApple se i dalje žali na odluku\nUprkos naporima da ispoštuje naredbu, proizvođač iPhone-a i dalje se žali na odluku ACM-a. Kompanije je rekla da će ponuda alternativnom sopstvenom sistemu plaćanja u aplikaciji „ugroziti korisničko iskustvo i stvoriti nove pretnje privatnosti i bezbednosti korisnika“.\nPrihod koji Apple ostvaruje putem kupovine u aplikacijama od aplikacija za upoznavanje u Holandiji verovatno će činiti beznačajan deo njegovih globalnih primanja. Ali spor je značajan za rani presedan koji bi mogao da izazove međunarodni talas preispitivanja Apple-ovih politika App Store-a.\nApple-ov programer aplikacija za upoznavanje koji koriste alternativne sisteme plaćanja naplaćuje proviziju od 27 procenata, mali popust na proviziju od 30 procenata koju uzimaju kada programeri koriste Apple-ov sopstveni sistem plaćanja u aplikaciji.\nProgrameri koji žele da koriste alternativne sisteme plaćanja moraće da obezbede zasebnu binarnu aplikaciju koja će se distribuirati preko holandske prodavnice aplikacija. Odluka ACM-a usledila je nakon žalbe Match grupe, prema izveštaju Reuters-a.\nZanimljivo je da obaveštenje ACM-a ne pominje izričito nameru Apple-a da prikupi 27 odsto provizije za plaćanja u aplikaciji putem alternativnih sistema plaćanja.\nApple ranije nije ispoštovao ACM-ov rok za promenu svoje politike, zbog čega je bio odgovoran za nedeljnu kaznu od 5 miliona evra (oko 5,7 miliona dolara) dok se ne povinuje. Holandski regulator se usprotivio Apple-u koji postavlja barijere programerima koji žele da koriste sisteme plaćanja trećih strana, kao što je primoravanje da biraju između korišćenja sistema plaćanja van aplikacije ili alternativnih sistema plaćanja unutar aplikacije.\nApple-a politika App Store-a su se suočila sa sve većom kontrolom širom sveta, kako od strane programera, tako i od strane regulatora.\nU SAD prošle godine, sudija je naredio Apple-u da dozvoli programerima da se povežu sa spoljnim procesorima plaćanja kao odgovor na pravni izazov Epic Games-a, iako je ova odluka kasnije stavljena na čekanje do žalbe. Južna Koreja je takođe usvojila zakon koji sprečava vlasnike platformi poput Apple-a i Google-a da spreče programere da koriste alternativne sisteme plaćanja.\nTagovi: ACM, App Store, apple, Holandija, Kazna, plaćanja u aplikaciji, programeri, sistemi plaćanja\n← DIDS 16. marta razmatra Nove prioritete u onlajn okruženju\nVertiv se pridružuje RISE partnerskom programu za razvoj održivih tehnologija data centara →